open-index/open-wikipedia-markdown huggingface dataset:
പാറശ്ശാല ശ്രീ മഹാദേവർ ക്ഷേത്രം

കേരളത്തിന്റെ തെക്കേ അറ്റത്ത് തമിഴ്നാട് സംസ്ഥാനം അതിർത്തിയായി വരുന്ന, തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ പാറശ്ശാല ബ്ളോക്ക് പരിധിയിൽ വരുന്ന പ്രകൃതിമനോഹാരിത നിറഞ്ഞ പാറശ്ശാല ഗ്രാമപഞ്ചായത്തിൽ പ്രശസ്തമായ **പാറശ്ശാല ശ്രീ മഹാദേവർ ക്ഷേത്രം** സ്ഥിതി ചെയ്യുന്നു.ദേവന്റെ വലതുഭാഗത്ത് നാലമ്പലത്തിന് മുൻപിലായി യജ്ഞശാലയുള്ള ഏക ക്ഷേത്രമാണിത്.  അതിരുദ്രമഹായജ്ഞം ഉൾപ്പെടെ 11 മഹാരുദ്രയജ്ഞങ്ങൾ നടന്ന പാറശ്ശാല മഹാദേവർ ക്ഷേത്രത്തിൽ മേടമാസത്തിലെ തിരുവാതിരയിലാണ് ഉത്സവത്തിന് കൊടിയേറുന്നത് .പറയർ സമുദായക്കാർ കൊണ്ടുവരുന്ന കൊടിയും കൊടിക്കയറും ഓലക്കുടയും സ്വീകരിച്ചതിന് ശേഷമാണ് ക്ഷേത്രത്തിൽ ഉത്സവത്തിന് കൊടിയേറുന്നതെന്ന പ്രത്യേകതയും ഈ ഉത്സവത്തിനുണ്ട്.

ചാതുർവർണ്യവും തൊട്ടുകൂടായ്മയും തീണ്ടിക്കൂടായ്മയും ഉണ്ടായിരുന്ന കാലത്ത് പോലും ക്ഷേത്രപ്രവേശനത്തിന് അനുമതി ഉണ്ടായിരുന്ന ക്ഷേത്രമെന്ന നിലയിൽ നൂറ്റാണ്ടുകൾക്ക് മുൻപേ ദേശീയ ശ്രദ്ധ ആകർഷിച്ചിരുന്ന ക്ഷേത്രമാണ് പാറശ്ശാല മഹാദേവർ ക്ഷേത്രം. പ്രധാന ശ്രീകോവിലിനുള്ളിൽ മഹാദേവപ്രതിഷ്ഠക്കു പുറത്ത് പിന്നിലായി വേടസ്ത്രീയുടെ ഭാവം സ്ഫുരിക്കുന്ന പാർവതീദേവിയുടെ പ്രതിഷ്ഠയും കാണാം. മഹാദേവർ അകത്തും പാർവ്വതിദേവി പുറത്താണെങ്കിലും ശ്രീകോവിലിനു ചുറ്റും പ്രദക്ഷിണം നടത്തിതൊഴുതുമ്പോൾ രണ്ടുപേർക്കും ഒന്നിച്ചു പ്രദക്ഷിണം വയ്ക്കാൻ സാധിക്കുന്നു. പാറക്കല്ലിൽ തീർത്ത ശ്രീകോവിലും അകത്തളങ്ങളും വാസ്തുശില്പവിദ്യയെ എടുത്തുകാണിക്കുന്നു. പടിഞ്ഞാറ് ദർശനം, പഞ്ചനിവേദ്യം, നിത്യനവകം, മൂന്ന് ശീവേലി പാശുപതാസ്ത്രം പാർഥന് നൽകി അനുഗ്രഹിക്കുന്ന പ്രതിഷ്ഠാഭാവം എന്നിവയാണ് ഇവിടെ കാണുന്നത്.

നെല്ലിമരച്ചുവട്ടിൽ വിഷ്ണുസങ്കല്പം, നാഗരാജാവിന്റെയും നാഗകന്യകയുടെയും പ്രതിഷ്ഠകൾ, മൂന്ന് കുളങ്ങൾ, കുളപ്പുര യക്ഷി തുടങ്ങിയ സവിശേഷതകളും ഇവിടെക്കാണാം.

ഇവിടെ ക്ഷേത്രത്തിനു ചുറ്റും സ്വതന്ത്രമായി മേഞ്ഞുനടക്കുന്ന ഒരു നിരുപദ്രവകാരിയായ കാളയുമുണ്ട്.  

## ചരിത്രം
**പറയർശാല** എന്ന് അറിയപ്പെട്ടിരുന്ന **[[പാറശ്ശാല]]യിൽ** മഹാദേവക്ഷേത്രം സ്ഥിതിചെയ്യുന്ന സ്ഥലം മുമ്പ് ഈറകൾ കൊണ്ട് നിറഞ്ഞ ഒരു കാട് ആയിരുന്നു. അവിടെ പറയർ സമുദായത്തിൽപ്പെട്ട ഒരു അമ്മ പായ മുടയുവാൻ ഈറ വെട്ടുവാൻ ആ കാട്ടിൽ എത്തി. ഈറ വെട്ടുന്നതിനിടയ്ക്ക് ആ കത്തി ഈറകൾക്ക് ഇടയിൽ ഉണ്ടായിരുന്ന ഒരു കല്ലിൽ തട്ടാനിടയായി. ആ  കത്തിയുടെ വക്കിൽ രക്തതുള്ളികൾ കണ്ട ആ അമ്മ ആദ്യം വിചാരിച്ചത് തൻറെ ദേഹത്ത് ഉണ്ടായ മുറിവിൽ നിന്ന് വന്ന രക്തം ആയിരിക്കുമെന്നാണ് പക്ഷെ തൻറെ ദേഹത്ത് ഒരു മുറിവും കാണാൻ കഴിഞ്ഞില്ല. ഒടുവിൽ ആ സ്ഥലം ഒന്നുകൂടെ പരിശോധിച്ചു അവിടെ ഈറകൾക്ക് ഇടയിൽ ഒരു കല്ല്‌ ആ അമ്മയ്ക്ക്  കാണുവാൻ സാധിച്ചുവെന്നും. സൂക്ഷിച്ചുനോക്കിയ സമയത്ത് രക്തം ഒഴുകുന്നത് ആ ശിലയിൽ നിന്നാണ് എന്നും കണ്ടു. ഉടൻ തന്നെ ഭസ്മവിഭൂഷിതനായി മഹാദേവൻ ആ അമ്മയുടെ മുന്നിൽ പ്രത്യക്ഷപെട്ടുവെന്നും ആ പ്രഭയിൽ  ബോധരഹിതയായി വീണ അമ്മയ്ക്ക് മുന്നിൽ ആ ശില ഒരു ശിവലിംഗം ആയി മാറിയെന്നും ആ ശിവലിംഗം ആണ് പാറശ്ശാല മഹാദേവക്ഷേത്രത്തിൽ പൂജിക്കുന്നത് എന്നാണ് ഐതിഹ്യം..!!

## അവലംബം

വർഗ്ഗം:ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:ഇന്ത്യയിലെ ശിവക്ഷേത്രങ്ങൾ
കാൽസിടോണിൻ

തൈറോയ്ഡ് ഗ്രന്ഥിയിലെ പാരാഫോളിക്കുലാർ കോശങ്ങളിൽ (C - cells) ഉൽപാദിപ്പിക്കപ്പെടുന്ന ഒരു ഹോർമോൺ (32-amino acid linear polypeptide hormone) ആണ് **കാൽസിടോണിൻ.** രക്തത്തിലെ കാൽസ്യം അയോണുകളുടെ ((Ca2+)) അളവ് കുറച്ച് ആന്തരസമസ്ഥിതി പാലിക്കാൻ ഇത് സഹായിക്കുന്നു. പാരാതെർമോൺ പ്രവർത്തനത്തിന് നേർ വിപരീതമാണ് കാൽസിടോണിന്റെ പ്രവർത്തനം. സസ്തനികൾക്ക് പുറമേ മൽസ്യം, ഉരഗം, പക്ഷി എന്നിവയിലും കാൽസിടോണിൻ കാണപ്പെടുന്നു.
## പ്രവർത്തനം
കാൽസിടോണിൻ ജീവകം ഡിയുടേയും പാരാതൈറോയ്ഡ് ഹോർമോണിന്റേയും പ്രവർത്തനങ്ങൾക്ക് നേർ വിപരീതമായി പ്രവർത്തിക്കുകയും രക്തത്തിലെ കാൽസ്യം അയോണിന്റെ സാന്ദ്രത കുറയ്ക്കുകയും ചെയ്യുന്നു. കാൽസിടോണിന്റെ അളവ് വർദ്ധനവ് മൂലം മൂത്രത്തിലൂടെ അമിതമായി കാൽസ്യം, ഫോസ്ഫേറ്റ്  എന്നിവ നഷ്ടപ്പെടുകയും വൃക്കാ നളികകളിൽ ഹൈപ്പോ കാൽസിമിയ എന്ന അവസ്ഥയുണ്ടാവുകയും ചെയ്യുന്നു. ഇത് കാര്യമായ രോഗാവസ്ഥയ്ക്ക് കാരണമല്ല.

## അവലംബം

വർഗ്ഗം:അന്തഃസ്രാവീ വ്യൂഹം
വർഗ്ഗം:ഗ്രന്ഥികൾ
ലുബ്ന ചൗധരി

കളിമൺ ശിൽപ്പങ്ങളും പ്രതിഷ്ഠാപനങ്ങളും നിർമ്മിക്കുന്നതിലൂടെ പ്രശസ്തയായ കലാകാരിയാണ് **ലുബ്ന ചൗധരി**. 
## ജീവിതരേഖ
ടാൻസേനിയയിൽ ജനിച്ച് ഇംഗ്ലണ്ടിലേക്ക് കുടിയേറിയ പാകിസ്താനി വംശജരുടെ മകളാണ്. മാഞ്ചസ്റ്റർ മെട്രോപോളിറ്റൻ സർലകലാശാലയിൽ നിന്ന് ബിരുദ പഠനത്തിനു ശേഷം റോയൽ സ്ക്കൂൾ ഓഫ് ആർട്ടിൽ നിന്ന് കളിമൺ നിർമ്മാണത്തിൽ ബിരുദാനന്തര ബിരുദം കരസ്ഥമാക്കി. 
## പുരസ്കാരങ്ങൾ
ജേർവുഡ് സെറാമിക്സ് പുരസ്ക്കാരത്തിൻറെ 2001 ലെ പട്ടികയിൽ ലുബ്ന ഇടം നേടിയിരുന്നു. 
## പ്രദർശനങ്ങൾ
ലണ്ടനിലെ ആൽബർട്ട്, വിക്ടോറിയ മ്യൂസിയങ്ങളിൽ സൃഷ്ടികൾ  പ്രദർശിപ്പിച്ചു.
## കൊച്ചി മുസിരിസ് ബിനാലെ 2018
ഫോർട്ട്കൊച്ചി പെപ്പർഹൗസിലെ ഒന്നാം നിലയിലെ  മുറിയിലാണ് മെട്രോപൊളിസ് എന്ന  ചില്ലുകൂടിനുള്ളിലുള്ള ആയിരം കളിമൺ ശിൽപ്പങ്ങളുടെ സമുച്ചയം പ്രദർശിപ്പിച്ചത്. മറ്റൊന്നുമായി സാമ്യമില്ലാത്ത ചെറു രൂപങ്ങളാണ് ഈ കളിമൺ ശിൽപ്പങ്ങൾ. ഈ കളിമൺ പ്രതിമകൾ ലുബ്ന  ഉണ്ടാക്കാൻ തുടങ്ങിയത് 1991 ലാണ്. 26-ാം വയസ്സിൽ തുടങ്ങിയ ഈ സൃഷ്ടി പൂർത്തിയായത് 26 വർഷങ്ങൾക്ക് ശേഷം 2017 ലാണ്. ഒന്നിനോടൊന്ന് വ്യത്യസ്തമായ 1000 ചെറു ശിൽപ്പങ്ങളാണിതിലുള്ളത്. കെട്ടിടങ്ങൾ, മനുഷ്യരൂപങ്ങൾ, വാണിജ്യ കേന്ദ്രങ്ങൾ തുടങ്ങി വൈവിദ്ധ്യങ്ങളായ സൃഷ്ടികൾ ഇതിലടങ്ങിയിരിക്കുന്നു.
കൊച്ചി മുസിരിസ് ബിനലെ 2018
## അവലംബം


വർഗ്ഗം:ശിൽപ്പികൾ
വർഗ്ഗം:കൊച്ചി-മുസിരിസ് ബിനാലെ 2018
പാരാതോർമോൺ

പാരാതൈറോയ്ഡ് ഗ്രന്ഥി ഉൽപാദിപ്പിക്കുന്ന ഹോർമോൺ ആണ് **പാരാതൈറോയ്ഡ് ഹോർമോൺ** **Parathyroid hormone **(**PTH**). **പാരാതോർമോൺ**, **പാരാതൈറിൻ** എന്നീ പേരുകളിലും ഇതറിയപ്പെടുന്നു. അസ്ഥികോശങ്ങളുടെ പുന:സ്ഥാപനത്തിന് ഈ ഹോർമോൺ ആവശ്യമാണ്.
രക്തത്തിലെ കാൽസ്യം അയോണുകളുടെ (Ca2+) തോത് താഴുമ്പോഴാണ്  പാരാതോർമോൺ ഉൽപാദനത്തിനുള്ള ഉത്തേജനമുണ്ടാവുന്നത്. ഇതിന്റെ ഫലമായി അസ്ഥിമജ്ജയിൽ ഓസ്റ്റിയോക്ലാസ്റ്റ് പ്രവർത്തനം നടക്കുകയും രക്തത്തിലേക്ക് കൂടുതലായി കാൽസ്യം അയോണുകൾ എത്തിച്ചേരുകയും ചെയ്യുന്നു. അരോഗ്യ സംരക്ഷണത്തിന് വളരെ അത്യാവശ്യമായ ഒരു ഹോർമോണാണ് ഇത്. ഇതിന്റെ അളവ് കൂടിയാലും കുറഞ്ഞാലും അനാരോഗ്യത്തിന് കാരണമാവുന്നു. ഹൈപോപാരാതൈറോയ്ഡിസം, ഹൈപ്പർ പാരാതൈറോയ്ഡിസം എന്നിവ ഇതിന്റെ ഫലമായി സംഭവിക്കുന്നു.
## അവലംബം

വർഗ്ഗം:അന്തഃസ്രാവീ വ്യൂഹം
വർഗ്ഗം:ഗ്രന്ഥികൾ
ഹിനാമാത്സുരി

**ഡോൾസ് ഡേ**, അഥവാ **ഗേൾസ് ഡേ** എന്നും അറിയപ്പെടുന്ന **ഹിനാമാത്സുരി** ( Hina-matsuri),ജപ്പാനിലെ ഒരു പ്രത്യേക ആഘോഷ ദിനമാണ്.മാർച്ച് 3-നാണ് ആഘോഷിക്കപ്പെടുന്നത്.   ചുവന്ന പരവതാനി വിരിയിച്ചിരിക്കുന്ന പ്ലാറ്റ്ഫോമുകളിൽ ഹീയാൻ കാലഘട്ടത്തിലെ പരമ്പരാഗത വസ്ത്രധാരണരീതിയിൽ ചക്രവർത്തി, സാമ്രാജ്യം, ജോലിക്കാർ, സംഗീതജ്ഞർ എന്നിവയെ പ്രതിനിധീകരിക്കുന്ന ഒരു കൂട്ടം അലങ്കാരപ്പാവകൾ ( ഹീന-നിംഗ്യോ) പ്രദർശിപ്പിക്കുന്നു.

## ചിത്രശാല

File:Me-bina-ETHAS 020104-P8190705-gradient.jpg|18th-century *mebina*, Empress doll, on dispay at Musée d'ethnographie de Genève
File:O-bina-ETHAS 020105-P8190707-gradient.jpg|18th-century *obina*, Emperor doll, on dispay at Musée d'ethnographie de Genève
File:Hinamatsuri store display.jpg|Hinamatsuri store display in Seattle, Washington featuring all 7 tiers.
File:HinaDolls-Emperor-Empress-topplatform2011.jpg|An Emperor doll with an Empress doll, in front of a gold screen. The optional lampstands are also partially visible.
File:Hinamatsuridolls2010.ogv|thumbtime=7|(video) A five platform doll set.
 
## അവലംബം

## കൂടുതൽ വായനയ്ക്ക്
* Ishii, Minako. *Girls' Day/Boys' Day*. Honolulu: Bess Press Inc.,　2007. . A children's picture book.

## പുറം കണ്ണികൾ

* Hinamatsuri (Doll's Festival) 
* Hinamatsuri in Sado, Niigata, Japan (Doll's Festival) 
* Video on Hinamatsuri  (Hinamatsuri Girls' Day | Doll's Festival)

വർഗ്ഗം:ഉത്സവം
ഇന്ദ്രധനുസ്സ്

പാപ്പനംകോട് ലക്ഷ്മണൻ കഥയും തിരക്കഥയും സംഭാഷണവും രചിച്ച് കെ.ജി. രാജശേഖരൻ സംവിധാനം ചെയ്ത് 1979-ൽ പുറത്തിറങ്ങിയ ഒരു മലയാളചലച്ചിത്രമാണ്***ഇന്ദ്രധനുസ്സ്*** സിജി മാർക്കോസ് നിർമ്മിച്ച ഈ ചിത്രത്തിൽ. പ്രേം നസീർ, ജയഭാരതി, സാധന, കെ.പി ഉമ്മർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ചിറയിൻകീഴ് രാമകൃഷ്ണൻ നായർഎഴുതിയ വരികൾക്ക് എം.എസ്.വി സംഗീതം നൽകി 

## താരനിര
-

## പാട്ടരങ്ങ്
ഗാനങ്ങൾ :ചിറയിൻകീഴ് രാമകൃഷ്ണൻ നായർ
ഈണം :എം.എസ്.വി

	 ,
## അവലംബം

## പുറത്തേക്കുള്ള കണ്ണികൾ
*
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ

വർഗ്ഗം:ചിറയിൻകീഴ്- എം.എസ്.വി ഗാനങ്ങൾ
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
വർഗ്ഗം:കെ.ജി രാജശേഖരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
രോഹിണി മോഹൻ (പത്രപ്രവർത്തക)

വിദേശ മാധ്യമങ്ങളിൽ  രാഷ്ട്രീയം, പരിസ്ഥിതി, മനുഷ്യാവകാശം എന്നിവയെപ്പറ്റി  ലേഖനം എഴുതുന്ന ഒരു മലയാളി പത്രപ്രവർത്തകയും എഴുത്തുകാരിയും ആണ്  **രോഹിണി മോഹൻ**.

അൽ ജസീറ, ദി ന്യൂയോർക്ക് ടൈംസ്, ഫോറിൻ പോളിസി, ദി ഇക്കണോമിക്സ് ടൈംസ്, തെഹൽക, ദ കാരവൻ, ദ ഹിന്ദു, ഔട്ട്ലുക്ക്, **ദി വയർ**, ന്യൂ ഇൻഡ്യൻ എക്സ്പ്രസ്സ് തുടങ്ങിയ നിരവധി പ്രസിദ്ധീകരണങ്ങളുടെയും  ന്യൂസ് ചാനൽ ആയ  **സിഎൻഎൻ-ഐബിഎൻ**  തുടങ്ങിയയിലൊക്കെ  ലേഖനങ്ങൾ എഴുതുന്നു. നിരവധി ലേഖനങ്ങൾക്ക് അവാർഡും ലഭിച്ചിട്ടുണ്ട് . 

മലയാളിയായ ഇവർ ഇപ്പോൾ ബാംഗ്ലൂരിലാണ് താമസം . 

ന്യൂയോർക്കിലെ **കൊളംബിയ യൂനിവേഴ്സിറ്റി** യിൽ നിന്ന് പൊളിറ്റിക്കൽ ജേർണലിസത്തിൽ മാസ്റ്റർ ഡിഗ്രിയും , ചെന്നൈയിലെ ഏഷ്യൻ കോളേജ് ഓഫ് ജേർണലിസത്തിൽ നിന്ന്  പ്രിന്റ്  ജേർണലിസത്തിൽ പിജി ഡിപ്ലോമയും  നേടിയിട്ടുണ്ട് .

രോഹിണി എഴുതിയ **The Seasons of Trouble: Life Amid the Ruins of Sri Lanka's Civil War**  എന്ന പുസ്തകം  2014 ൽ പ്രസിദ്ധീകരിച്ചു  . ഈ പുസ്തകത്തിന് 2015 ലെ Shakti Bhatt First Book Prize  , Tata Literature Live! First Book Award (Nonfiction)2015  അവാർഡുകൾ ലഭിച്ചു
,

## അവലംബം

വർഗ്ഗം:പത്രപ്രവർത്തകർ
വർഗ്ഗം:വനിതാ പത്രപ്രവർത്തകർ
വർഗ്ഗം:ഏഷ്യയിലെ പത്രപ്രവർത്തകർ
വർഗ്ഗം:ഇന്ത്യൻ പത്രപ്രവർത്തകർ
പെല്ല

മാസിഡോണിയൻ പുരാതന ഗ്രീക്ക് സാമ്രാജ്യത്തിന്റെ ചരിത്രപരമായ തലസ്ഥാനമായും മഹാനായ അലക്സാണ്ടറിന്റെ ജന്മദേശമായും അറിയപ്പെടുന്ന ഗ്രീസിലെ സെൻട്രൽ മാസിഡോണിയയിൽ സ്ഥിതിചെയ്യുന്ന ഒരു പുരാതന നഗരമാണ് **പെല്ല** (). പുരാതന നഗരത്തിന്റെ സ്ഥാനത്ത് പെല്ല പുരാവസ്തു മ്യൂസിയം സ്ഥിതി ചെയ്യുന്നു.

## അവലംബം

## ഗ്രന്ഥസൂചി
*Ch. J. Makaronas, *Pella: Capital of Ancient Macedonia*, pp59–65, in *[[Scientific American]]*, Special Issue, "Ancient Cities", c 1994.
*Ph. Petsas, *Pella. Alexander the Great's Capital*, Thessaloniki, 1977.
*D. Papakonstandinou-Diamandourou, Πέλλα, ιστορική επισκόπησις και μαρτυρίαι (*Pella, istoriki episkopisis kai martyriai*), Thessaloniki, 1971. 
* R. Ginouvès, et al., *La Macédoine*, CNRS Éditions, Paris, 1993, pp90–98.
* F. Papazoglou, *Les villes de Macédoine romaine*, BCH Suppl. 16, 1988, pp135–139.

## പുറം കണ്ണികൾ

*Pleiades gazetteer entry for Pella/Diokletianoupolis
*Princeton Encyclopedia of Classical Sites (via Perseus)
*Macedonian Heritage
*Greek Ministry of Culture
*Local Newspaper
*House of Dionysos in Pella, 3D Architectural Reconstruction

വർഗ്ഗം:പുരാതന ഗ്രീസ്
അമീലിയ ഡൊറോത്തിയ

1802 ജനുവരി 20 നായിരുന്നു അമീലിയ ജനിച്ചത്. പിതാവ് ഡാനിയൽ കോൾഹോഫ്. അദ്ദേഹം തഞ്ചാവൂർ രാജാവിന്റെ ചീഫ് സെക്രട്ടറി ആയിരുന്നു.  ഹെന്റി ബേക്കർ ആയിരുന്നു അമീലിയയുടെ ഭർത്താവ്.
രണ്ടുനൂറ്റാണ്ടു മുമ്പ് കേവലം ആറ് പെൺകുട്ടികളുമായി 1816-ൽ തന്റെ ബംഗ്ലാവിൽ ഒരു പെൺപള്ളിക്കൂടം സ്ഥാപിച്ചുകൊണ്ടാണു അവർ പ്രശസ്തിയിലേക്ക് കാലെടുത്തു വെയ്ക്കുന്നത്. ഇന്ത്യയിൽതന്നെ ആദ്യത്തെ പെൺപള്ളിക്കൂടം. ബേക്കർ മെമ്മോറിയൽ ഗേൾസ് ഹൈസ്കൂൾ ആയി പിന്നീട് മാറിയത് ഈ സ്ഥാപനമാണു. 
സി. എം. എസ് മിഷനറിമാർ കേരളത്തിൽ വന്ന സമയത്ത് സ്ത്രീകളുടെ സാമൂഹികനിലവാരം മെച്ചപ്പെടുത്തണമെന്ന് അവർ ആഗ്രഹിച്ചു. ഈ സേവനചരിത്രത്തിലെ ഉത്തമമാതൃകയാണു ഈ മഹത് സ്ഥാപനം.
### ബാല്യകാലം
കേവലം ഏഴു വയസ്സുള്ളപ്പോൾ അമീലിയ ദൈവത്തിനു സ്വയം സമർപ്പിച്ചു. 1818-ൽ തഞ്ചാവൂർ പള്ളിയില് വച്ച് റവ. ഹെന്റി ബേക്കറിന്റേയും അമീലിയയുടെയും വിവാഹം നടന്നു.  തുടർന്ന് 1819-ൽ കോട്ടയത്തെത്തി താമസം ആരംഭിച്ചു. 
വ്യാഴാഴ്ച തോറും മിസിസ് ബേക്കർ സ്ത്രീകളെ എഴുത്തും വായനയും അഭ്യസിപ്പിച്ചിരുന്നു. വലിയ മദാമ്മ എന്നായിരുന്നു അവരെ സ്ത്രീകൾ വിളിച്ചിരുന്നത്. പെൺകുട്ടികളെ ആദ്യം തയ്യലും ഇംഗ്ലീഷും പഠിപ്പിച്ചു. പിന്നീട് മലയാളവും കണക്കും അഭ്യസിപ്പിച്ചു. അക്കാലത്ത് 10-12 വയസ്സാകുമ്പോഴേക്കും  പെൺകുട്ടികളെ വിവാഹം കഴിപ്പിച്ചയക്കുമായിരുന്നു. ആയതിനാൽ പള്ളിക്കൂടത്തിലെ അംഗസംഖ്യ പരിമിതമായിരുന്നു. 
1863/64 ലെ റിപ്പോർട്ടിൽ റവ. ഹെൻറി ബേക്കർ ഇപ്രകാരം എഴുതിയിരിക്കുന്നു. 'ബേക്കർ ഗേൾസ് ബോർഡിങ്ങ് സ്കൂളിൽ അൻപതോളം വിദ്യാർത്ഥികൾ  ഓരോ വർഷവും താമസിച്ച് പഠിച്ചു വരുന്നു' എന്ന്.
1888-ൽ അമീലിയ ഡെറോത്തിയ അന്തരിച്ചു.

### സ്കൂൾ ഹൈസ്കൂൾ നിലവാരത്തിലേക്ക്
1844-ൽ ഫ്രാൻസസ് ആൻ ബേക്കർ പള്ളത്ത് ആരംഭിച്ച പെൺപള്ളിക്കൂടം കോട്ടയത്ത് തിരുനക്കരയിലേക്ക് മാറ്റി. അവരുടെ മരണശേഷം മിസ് മേരി ബേക്കർ സ്കൂളിന്റെ ചുമതല ഏറ്റെടുക്കുകയും കോട്ടയം ഗേൾസ് സ്കൂളിൽ ലയിപ്പിക്കുകയും ചെയ്തു. 1903-ൽ മിസ് ബേക്കർ സ്കൂൾ ഹൈസ്കൂൾ നിലവാരത്തിലേക്ക് ഉയർത്തപ്പെടുകയും ചെയ്തു.
### അവലംബം

വർഗ്ഗം:1802-ൽ ജനിച്ചവർ
ദശരൂപകം

എ.ഡി പത്താം നൂറ്റാണ്ടിൽ ധനഞ്ജയൻ എഴുതിയ സംസ്കൃത ***നാടകശാസ്ത്രത്തെക്കുറിച്ചുള്ള*** ഒരു ഗ്രന്ഥമാണ് ***ദശരുപകം***.  രചയിതാവ് ഭാരതത്തിന്റെ *[[നാട്യശാസ്ത്രം|നാട്യശാസ്ത്രത്തോട്]]* കടപ്പെട്ടിരിക്കുന്നു. *ദശരുപകമ്* നാല് അധ്യായങ്ങൾ, *അലൊക* എന്ന പേരില് അടങ്ങുന്നതാണ്. 

സംസ്കൃത നാട്യശാസ്ത്രത്തിലേക്ക്  *ദശരുപകം  നൽകിയ* ' പ്രധാന സംഭാവന നായികമാരുടെ വ്യത്യസ്ത തരം *(നയികാഭേദം)* വിശദമായി പഠിച്ചു എന്നതാണ്, ശൃംഗാരരസത്തെയും കാമവികാരത്തെയും ഇവിടെ നന്നായി പഠിക്കുന്നുണ്ട്. .  *വസ്തു* (ഇതിവൃത്തം), *നേതാ* (നായകൻ / നായികമാർ), *രസം* (നാടകങ്ങളുടെ വികാരപരമായ വശം) എന്നീ ഘടകങ്ങളെ അടിസ്ഥാനമാക്കി പത്ത് തരം സംസ്‌കൃത നാടകങ്ങളെക്കുറിച്ച് ആഴത്തിലുള്ള ധാരണയിൽ എഴുത്തുകാരൻ സ്വയം ഒതുങ്ങി. പിൽക്കാല സംസ്കൃത നാടക പ്രവർത്തകരിൽ *ദശരൂപകത്തിന്റെ* സ്വാധീനം വളരെ വ്യക്തമാണ്     . രചയിതാവിന്റെ ഇളയ സഹോദരൻ *ധനികയാണ് അവലോക* എന്നറിയപ്പെടുന്ന ഈ കൃതിയെക്കുറിച്ചുള്ള ഏറ്റവും പ്രശസ്തമായ വ്യാഖ്യാനം എഴുതിയത്.     

## ദശരൂപക പ്രകാരം പത്ത് രൂപകങ്ങൾ
*" നാടക സത്പ്രകരണം ഭാണ പ്രഹസനം ഡിമ: വ്യായോഗ സമവകാരോ വീത്യന്തേ ഈഹാമൃഗായിതി  "*

# നാടകം 
# പ്രകരണം 
# അങ്കം 
# ഈഹാമൃഗം 
# ഡിമം 
# സമവകാരം 
# ഭാണം 
# പ്രഹസനം 
# വീഥി 
# വ്യയോഗം 

## പരാമർശങ്ങൾ

വർഗ്ഗം:രംഗകല ഇന്ത്യയിൽ
വർഗ്ഗം:സംസ്കൃത ഗ്രന്ഥങ്ങൾ
വർഗ്ഗം:നാട്യശാസ്ത്രം
വർഗ്ഗം:നാടകകൃതികൾ
രഘുനാഥ് പലേരി

കഥ, തിരക്കഥ, സംഭാഷണം എന്നിവയുടെ രചനയിലൂടെ മലയാള ചലച്ചിത്രമേഖലയിലും കഥാകൃത്ത്, നോവലിസ്റ്റ് എന്നീ നിലകളിൽ മലയാള സാഹിത്യരംഗത്തും വ്യക്തിമുദ്ര പതിപ്പിച്ചയാളാണ് **രഘുനാഥ് പലേരി**. ജനനം കോഴിക്കോട്.
 മൂന്ന് സിനിമകൾ  സംവിധാനവും നിർവ്വഹിച്ചിട്ടുണ്ട് രഘുനാഥ്. ''ഒന്നുമുതൽ പൂജ്യം വരെ'' (1986), **വിസ്മയം**(1998), *കണ്ണീരിന് മധുരം.* തൊട്ടപ്പൻ എന്ന ചിത്രത്തിൽ അദ്രുമാൻ എന്ന കഥാപാത്രത്തെ  അവതരിപ്പിച്ചു.

## ചലച്ചിത്രങ്ങൾ (കഥ,തിരക്കഥ,സംഭാഷണം)

## പുരസ്കാരങ്ങൾ
* കേന്ദ്ര സാഹിത്യ അക്കാദമി ബാലസാഹിത്യ പുരസ്കാരം 2021- അവർ മൂവരും ഒരു മഴവില്ലും(നോവൽ)
* ബാലസാഹിത്യത്തിനുള്ള കേരള സാഹിത്യ അക്കാദമി പുരസ്കാരം അവർ മൂവരും ഒരു മഴവില്ലും - 2021

## അവലംബം


## പുറത്തുനിന്നുള്ള കണ്ണികൾ
*
*Books Published by Mathrubhumi
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:ബാലസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
ഏയ്ഞ്ചൽ (നാണയം)

1465-ൽ എഡ്വേർഡ് നാലാമൻ അവതരിപ്പിച്ച ഒരു ഇംഗ്ലീഷ് സ്വർണ്ണനാണയം ആയിരുന്നു **ഏയ്ഞ്ചൽ.** ഫ്രഞ്ച് ആഞ്ചലോട്ട് അല്ലെങ്കിൽ അങ്കിനു ശേഷം ഇത് രൂപകല്പന ചെയ്യുകയും 1340 മുതൽ വിതരണം ചെയ്തു. ആർച്ച്ഏയ്ഞ്ചൽ മിഖായേൽ ഒരു വ്യാളിയെ ഛിന്നഭിന്നമാക്കിയതിന്റെ പേരിൽ നിന്നാണ് ഈ പേര് ഉത്ഭവിച്ചത്. ആദ്യ ഇംഗ്ലീഷ് സ്വർണനാണയം ആയ നോബിളിൻറെ ഒരു പുതിയ ഇഷ്യു ആയി ഇതിനെ കണക്കാക്കപ്പെടുന്നു. ഇത് **ഏയ്ഞ്ചൽ നോബിൾ** എന്നും വിളിക്കപ്പെട്ടു.
## Notes

## അവലംബം
* 

## പുറം കണ്ണികൾ
* 

വർഗ്ഗം:നാണയങ്ങൾ
ലെജൻഡ് ഓഫ് ദ ഗാർഡിയൻസ്: ദി ഔൾസ് ഓഫ് ഗ'ഹൂൾ

സാക് സ്‌നൈഡർ സംവിധാനം ചെയ്ത് 2010-ൽ പുറത്തിറങ്ങിയ അമേരിക്കൻ-ഓസ്ട്രേലിയൻ 3D കമ്പ്യൂട്ടർ-ആനിമേറ്റഡ് ഫാൻറസി സാഹസിക ചലച്ചിത്രമാണ് **ലെജൻഡ് ഓഫ് ദ ഗാർഡിയൻസ്: ദി ഔൾസ് ഓഫ് ഗ'ഹൂൾ**. കാതറൈൻ ലാസ്കിയുടെ ഗാർഡിയൻസ് ഓഫ് ഗ'ഹൂൾ സീരീസിനെ അടിസ്ഥാനമാക്കിയുള്ള ഈ ചിത്രം സാക്ക് സ്നൈഡറുടെ ആദ്യ അനിമേഷൻ ചലച്ചിത്രം കൂടിയാണ്.

## അവലംബം

## പുറം കണ്ണികൾ

* 
* 
* 
* 

വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
കോൺഫെഡറേറ്റ് സ്റ്റേറ്റ്സ് ഓഫ് അമേരിക്ക

**കോൺഫെഡറേറ്റ് സ്റ്റേറ്റ്സ് ഓഫ് അമേരിക്ക** (CSA അഥവാ C.S.) വടക്കേ അമേരിക്കയിൽ 1861 മുതൽ 1865 വരെയുള്ള​കാലഘട്ടത്തിൽ നിലനിന്നിരുന്ന ഒരു അംഗീകൃതമല്ലാത്ത രാജ്യമായിരുന്നു. ഇത് പൊതുവായി, കോൺഫെഡറസി, ദ സൌത്ത് എന്നും അറിയപ്പെട്ടിരുന്നു. അമേരിക്കൻ ഐക്യനാടുകളിലെ തെക്കൻ നിമ്ന മേഖലയിലെ ഏഴ് വിഘടനാവാദികളും അടിമത്തത്തെ അനുകൂലിക്കുന്നവരുമായ ഏഴു സംസ്ഥാനങ്ങളായ തെക്കൻ കരോലിന, മിസിസിപ്പി, ഫ്ലോറിഡ, അലബാമ, ജോർജിയ, ലൂയീസിയാന, ടെക്സസ് എന്നിവ ചേർന്നാണ് ഈ കോൺഫെഡറസി രൂപീകരിച്ചത്. ഈ സംസ്ഥാനങ്ങളുടെ സാമ്പത്തിക വ്യവസ്ഥ കൃഷി; പ്രത്യേകിച്ച് പരുത്തി, ആഫ്രിക്കൻ-അമേരിക്കൻ അടിമകളുടെ അധ്വാനത്തെ ആശ്രയിച്ചുള്ള ഒരു തോട്ട വ്യവസായം എന്നിവയെ ആശ്രയിച്ചായിരുന്നു നിലനിന്നിരുന്നത്.

പടിഞ്ഞാറൻ പ്രദേശങ്ങളിലേക്ക് അടിമത്തം വ്യാപിപ്പിക്കുന്നതിനെ എതിർക്കുകയെന്ന പൊതു ആശയം ഉയർത്തിപ്പിടിച്ച് 1860 ലെ പൊതു തെരഞ്ഞെടുപ്പിൽ റിപ്പബ്ലക്കൻ സ്ഥാനാർഥിയായ എബ്രഹാം ലിങ്കണെ അമേരിക്കൻ പ്രസിഡന്റ് സ്ഥാനത്തേക്ക് ഉയർത്തിപ്പിടിച്ചതിനെത്തുടർന്ന് വിഭാഗീയത ഉടലെടുക്കുകയും ഓരോ  സംസ്ഥാനവും അമേരിക്കൻ ഐക്യനാടുകളിൽ നിന്നു സ്വയം വേർപിരിയുന്നതായി പ്രഖ്യാപിക്കുകയുണ്ടായി. ഇത് പിന്നീട് ആഭ്യന്തരയുദ്ധ കാലത്ത് 'യൂണിയൻ' എന്നറിയപ്പെട്ടു. മാർച്ച് മാസത്തിൽ ഏബ്രഹാം ലിങ്കൺ അധികാരമേറ്റെടുക്കുന്നതിനുമുമ്പ് 1861 ഫെബ്രുവരിയിൽ ഒരു പുതിയ കോൺഫെഡറേറ്റ് ഗവൺമെന്റ് രൂപീകരിക്കപ്പെടുകയും ഇത് അമേരിക്കൻ ഗവൺമെന്റ് നിയമവിരുദ്ധമായി കണക്കാക്കുകയും ചെയ്തു. സംസ്ഥാനങ്ങൾ പൗരസേനയെ സംഘടിപ്പിക്കുകയും ത്വരിതഗതിയിൽ അവരുടേതായ ഒരു കോൺഫെഡറേറ്റ് സ്റ്റേറ്റ്സ് ആർമി രൂപീകരിക്കുകയും ചെയ്തു. ഏപ്രിൽ മാസത്തിൽ അമേരിക്കൻ ആഭ്യന്തരയുദ്ധം ആരംഭിച്ചതോടെ തെക്കൻ ഉപരിഭാഗത്തെ വിർജീനിയ, അർക്കൻസാസ്, ടെന്നസി, വടക്കൻ കരോലിന എന്നീ നാല് സംസ്ഥാനങ്ങൾക്കൂടി യൂണിയിനിൽനിന്നുള്ള അവരുടെ വേർപിരിയൽ പ്രഖ്യാപിച്ച് കോൺഫെഡറസിയിൽ ചേർന്നു. കോൺഫെഡറസി പിന്നീട് മിസ്സൌറി, കെന്റക്കി എന്നീ സംസ്ഥാനങ്ങളേയും അംഗങ്ങളായി അംഗീകരിച്ചുവെങ്കിലും രണ്ടു സംസ്ഥാനങ്ങളും വിട്ടുപോകൽ ഔദ്യോഗികമായി പ്രഖ്യാപിക്കുകയോ മിക്കപ്പോഴും കോൺഫെഡറേറ്റ് സേനകളാൽ നിയന്ത്രിക്കപ്പെടുകയോ ചെയ്തിരുന്നില്ല. കോൺഫെഡറേറ്റ് നിഴൽ സർക്കാർ രണ്ട് സംസ്ഥാനങ്ങളെയും നിയന്ത്രിക്കാൻ ശ്രമിച്ചുവെങ്കലും പിന്നീട് അവയിൽ നിന്ന് പുറത്താക്കപ്പെട്ടു.

അമേരിക്കൻ ഐക്യനാടുകളിലെ സർക്കാർ (യൂണിയൻ) വിഘടനാവാദികളുടെ അവകാശവാദങ്ങളെ തള്ളിക്കളയുകയും നിലവിൽവന്ന കോൺഫെഡറസി അനധികൃതമായി രൂപീകരിക്കപ്പെട്ടതായി കണക്കാക്കുകയും ചെയ്തു. 1861 ഏപ്രിൽ മാസത്തിൽ തെക്കൻ കരോലിനയിലെ ചാർലെസ്റ്റൺ തുറമുഖത്തെ ഒരു യൂണിയൻ കോട്ടയായ ഫോർട്ട് സുംട്ടറിന് എതിരായുള്ള കോൺഫെഡറേറ്റ് സേനയുടെ ആക്രമണത്തോടെ ആഭ്യന്തര യുദ്ധം ആരംഭിച്ചു.

## അവലംബം
വിവിയൻ കക്കൂരി

ഒരു ബ്രസീലിയൻ കലാകാരിയാണ് **വിവിയൻ കക്കൂരി**(ജ. 1986). പ്രതിഷ്ഠാപനങ്ങളിലൂടെയും ശബ്ദ അവതരണങ്ങളിലൂടെയും കലാപ്രകടനങ്ങൾ നടത്തിവരുന്നു.  ഭൗതികവുംസാമൂഹ്യ രാഷ്ട്രീയവും ആത്മീയവുമായ തലങ്ങളിൽ ശബ്ദം സൃഷ്ടിക്കുന്ന പ്രത്യാഘാതങ്ങളെയാണ് കക്കൂരി ദൃശ്യവൽക്കരിക്കുന്നത്.
## ജീവിതരേഖ
ബ്രസീലിലെ റിയോ ഡി ജനീറോ സ്വദേശിനിയാണ്. റിയോഡി ജനീറോയിൽ താമസിച്ചു കലാ പ്രവർത്തനം നടത്തുന്നു. 
## പ്രദർശനങ്ങൾ
സാവോ പോളോ ആർട്ട് ബിനാലെയിൽ 2016 ൽ വിവിയൻ കക്കൂരി പങ്കെടുത്തിട്ടുണ്ട്. ഇതു കൂടാതെ ഫോട്ടോബോക്സ് ഇൻസ്റ്റാഗ്രാം ഫോട്ടോഗ്രാഫി പുരസ്ക്കാരത്തിൻറെ അവസാന പട്ടികയിലും ഇവർ ഇടം നേടി. ലാറ്റിൻ അമേരിക്ക, യൂറോപ്പ് എന്നിവിടങ്ങളിലെ പ്ത്തോളം സ്ഥലങ്ങളിൽ വിവിയൻ കലാപ്രദർശനങ്ങൾ നടത്തിയിട്ടുണ്ട്.

## കൊച്ചി മുസിരിസ് ബിനാലെ 2018
ബ്രസീലിൻറെയും ഫോർട്ട്കൊച്ചിയുടെയും കൊളോണിയൽ ചരിത്രം കൊതുകുകളിലൂടെ പറയുന്ന **ദി മൊസ്കിറ്റോ ഷ്രൈൻ**, എന്ന പ്രതിഷ്ഠാപനമാണ് വിവിയൻ കക്കൂരി ബിനാലെയിൽ അവതരിപ്പിച്ചത്. ശബ്ദവും വെളിച്ചവും കൊണ്ടൊരുക്കിയിരിക്കുന്ന ഈ പ്രതിഷ്ഠാപനം കൊച്ചി-മുസിരിസ് ബിനാലെയുടെ വേദിയായ ഫോർട്ട്കൊച്ചി പെപ്പർഹൗസിലാണ് പ്രദർശിപ്പിച്ചിരുന്നത്. മുറിക്കുള്ളിലേക്ക് കടക്കുമ്പോൾ തന്നെ കൊതുകിൻറെ മൂളലാണ് എല്ലാവർക്കും കേൾക്കാനാകുന്നത്. കൊതുകുകൾ പരത്തുന്ന രോഗം വിവിധ ചരിത്രഘട്ടങ്ങളുടെ ഭാഗമായിട്ടുണ്ട്. അതോടൊപ്പം എന്തു കൊണ്ടാണ് കൊതുകുകളുടെ മൂളൽ മനുഷ്യനെ ഇത്രമാത്രം അലോസരപ്പെടുത്തുന്നതെന്ന ചോദ്യവും വിവിയൻ കക്കൂരി ഉയർത്തുന്നു. ശബ്ദത്തിലെ വൈവിദ്ധ്യങ്ങൾ കൊണ്ടും ഈ പ്രതിഷ്ഠ്ാപനം ശ്രദ്ധേയമാണ്. ഒരിടത്ത് കൊതുകുകൾ ഇണചേരുമ്പോൾ പുറപ്പെടുവിക്കുന്ന ശബ്ദമാണ് ഉപയോഗിച്ചിരിക്കുന്നത്. കൊതുകുവല കൊണ്ടുണ്ടാക്കിയ പ്രതിമയും ഉപയോഗിച്ചിരിക്കുന്നു. ശാസ്ത്രീയവും സാങ്കൽപ്പികവുമായ അംശങ്ങൾ കോർത്തിണക്കിയതാണ് ഈ പ്രതിഷ്ഠാപനം. അൾട്രാവയലറ്റ് രശ്മികൾ കൊണ്ട് കൊതുകുകൾ ശൂന്യാകാശത്തെത്തുന്നതായും ചിത്രീകരിച്ചിരിക്കുന്നു.

## അവലംബം

## പുറം കണ്ണികൾ
* വെബ്സൈറ്റ് 

വർഗ്ഗം:കലാകാരികൾ
വർഗ്ഗം:കൊച്ചി-മുസിരിസ് ബിനാലെ 2018
ജുവാന മാനുവൽ

**ജുവാന മാനുവൽ ഓഫ് കാസ്റ്റൽ** (1339 - 27 മാർച്ച് 1381)1369 മുതൽ 1379 വരെ കാസ്റ്റിലിലെ രാജ്ഞി ആയിരുന്നു. എസ്കലോണ, വില്ലെന, പെനഫീൽ, ലാറ, എന്നിവയുടെ അവകാശിനിയും കൂടാതെ ലേഡി ഓഫ് ബിസ്കേയും ആയിരുന്നു.

## കുടുംബം
ഇൻഫന്റേ ജുവാൻ മാനുവലിൻറെയും (1282-1348), രണ്ടാമത്തെ ഭാര്യ ബിസ്കേയിലെ പ്രഭുക്കന്മാരുടെ പിൻതലമുറയിൽപ്പെട്ട ബ്ലാങ്ക നൂൺസ് ഡി ലാറ ദെ ലാ സെർഡയുടെയും മകളായി ജുവാന ജനിച്ചു. ഹൗസ് ഓഫ് ഐവ്രിയയിലെ അവസാന നിയമപ്രകാരമുള്ള അംഗമായിരുന്നു അവർ.

## വിവാഹം
ജുവാനയുടെ പിതാവ് അൻഫോൺസോ XI രാജാവിന്റെ അഞ്ച് വർഷക്കാലത്തെ ഗൗരവകരമായ ഒരു ശത്രുവായിരുന്നു. അദ്ദേഹത്തിന്റെ മുൻ ആശ്രിതൻ, പനഫീൽ കുടുംബത്തിന്റെ ശക്തിയെ നിഗ്രഹിക്കുന്നതിനോ അല്ലെങ്കിൽ കൈപ്പിടിയിലാക്കാനോ രാജാവ് ആഗ്രഹിച്ചു. ജുവാന അനന്തരാവകാശിയല്ലെങ്കിലും അവരുടെ ചെറുപ്പത്തിൽത്തന്നെ രാജകീയ താല്പര്യത്തിനോടൊത്ത് ജീവിച്ചിരുന്നു. 

രാജാവിന്റെ ഏറ്റവും സ്വാധീനം നിറഞ്ഞ വെപ്പാട്ടിയായ ലിയോനോർ ഡി ഗുസ്മാൻ, തന്റെ മൂത്തമകന് ചില ഉന്നത പദവികളും സ്വത്തുക്കളും നേടാൻ ആഗ്രഹിച്ചു. കൂടാതെ യുവതിയായ ജുവാനയിൽ അവർക്കൊരു കണ്ണുമുണ്ടായിരുന്നു. 1350 ജൂലൈ 27-ന് ജുവാനയുടെ സഹോദരനും സംരക്ഷകനുമായ പെനഫീൽഡിലെ ഫെർണാണ്ടോ മാനുവൽ, തന്റെ ഇളയ സഹോദരിയായ ജുവാനയെ കാസ്റ്റിലിലെ അൽഫോൻസോ XI മൻറെ നിയമാനുസൃതമല്ലാത്ത പുത്രനായ ഹെൻറിക്ക് (1333-79) വിവാഹം ചെയ്തു കൊടുത്തു. ഇത് ഹെൻറിക്ക് ചില ദേശങ്ങൾ ലഭിക്കാൻ കാരണമായി. എങ്കിലും ജുവാനയുടെ ബന്ധുക്കളുടെ മരണങ്ങൾക്കുശേഷം ജുവാന അനന്തരാവകാശിയായി മാറിയതിനെതുടർന്ന് അവരുടെ ഭർത്താവ് രാജകീയ ശക്തിക്ക് ഭീഷണിയായി തീർന്നു. 1369-ൽ, കാസ്റ്റിലിലേയും ലിയോണിലെയും ഹൗസ് ഓഫ് ട്രസ്തമാമാരയിൽ നിന്നുള്ള ആദ്യ രാജാവ് ആയി സ്ഥാനമേറ്റ ഹെൻറി രണ്ടാമൻ അദ്ദേഹത്തിൻറെ അർധസഹോദരനായ ഐവ്രി ഹൗസിന്റെ  അവസാനത്തെ ഭരണാധികാരിയായിരുന്ന പീറ്ററിനെ സിംഹാസനത്തിനു വേണ്ടി നിരവധി വിപ്ലവങ്ങളും യുദ്ധങ്ങളും നടത്തിയതിനുശേഷം തട്ടിക്കൊണ്ടു പോയി കൊലപ്പെടുത്തിയിരുന്നു. ഹെൻറി രാജാവായിരുന്നപ്പോൾ ഫെർഡിനാന്റ് യുദ്ധത്തിലും ഹണ്ട്രഡ് ഇയർസ് യുദ്ധത്തിലും പങ്കെടുത്തിരുന്നു.

ജോൺ I ഓഫ് കാസ്റ്റിൽ, എലിനോർ ഓഫ് കാസ്റ്റിൽ (d. 1416), ജോയന്ന എന്നിവർ അവരുടെ മൂന്നു കുട്ടികളായിരുന്നു. രാജാവ് ജോൺ I ഓഫ് കാസ്റ്റിൽ (1358–1390) 1379 മുതൽ 1390 വരെ കാസ്റ്റിലെ രാജാവായിരുന്നു. അവൻ ഔപചാരികമായി കിരീടധാരണം നടന്ന കാസ്റ്റിലെ അവസാനത്തെ ചക്രവർത്തിയായിരുന്നു. ഇൻഫൻറ ഓഫ് കാസ്റ്റിലിലെയും നവ്രെയിലെയും രാജ്ഞിയായിരുന്നു എലിനോർ.

## അനന്തരാവകാശം

1361-ൽ ജുവാനയുടെ അനന്തരവളായ കൗമാരപ്രായക്കാരിയായ ബ്ലാങ്കയുടെ  മരണത്തെതുടർന്ന് അവരുടെ സഹോദരൻ ഫെർണാണ്ടോ മാനുവൽ 1350 കളിൽ സ്വയം മരിക്കുകയും അദ്ദേഹത്തിന് സന്താനങ്ങളില്ലായിരുന്നതിനാൽ വില്ലെന, എസ്കലോണ, പെനഫീൽ എന്നിവയടങ്ങുന്ന സാമ്രാജ്യം ജുവാനക്കു അനന്തരാവകാശമായി ലഭിച്ചു. ജുവാന മാതൃവഴി ലാ പലോമില്ലയുടെ കൊച്ചുമകളായിരുന്നു. മറ്റൊരു കസിൻ ആയ ഇസബെൽ ഡി ലാറ 1361-ൽ കൊല്ലപ്പെട്ടിരുന്നു. അവരുടെ മകൾ ഫ്ലോറെൻറിനയെ (1365-നു ശേഷം), ഇവർ ലാറയിലെയും ബിസ്കെയിലെയും അനന്തരാവകാശിയായി സ്വീകരിച്ചിരുന്നു. സ്പെയിനിൽ കാസ്റ്റില്ലെ ലിയോൺ എന്ന സ്വയംഭരണ പ്രദേശത്ത് ബർഗോസ് പ്രവിശ്യയിലെ ഒരു പട്ടണമാണ് ലാറ ദ ലോസ് ഇൻഫന്റസ്. 1369-ൽ ജുവാന കാസ്റ്റിലിലെയും ലിയോണിലെയും രാജ്ഞിയാവുകയും ചെയ്തു.

1381-ൽ അവർ മരിക്കുകയും അനന്തരാവകാശം അവരുടെ മകന് വിട്ടുകൊടുക്കുകയും ചെയ്തപ്പോൾ ഒടുവിൽ ബിസ്കെ, കാസ്റ്റിലും, പിന്നെ സ്പെയിനുമായും കൂടിച്ചേർന്നു. ബാസ്ക്യൂ ആളുകൾ അതിൻറെപേരിൽ അവരെ ഓർമ്മിക്കപ്പെടുന്നു.

## അവലംബം

വർഗ്ഗം:1339-ൽ ജനിച്ചവർ
വർഗ്ഗം:1381-ൽ മരിച്ചവർ
സനേലി മുഹോലി

ഒരു സൗത്ത് ആഫ്രിക്കൻ ഫോട്ടോഗ്രാഫറും വിഷ്വൽ ആർട്ടിസ്റ്റുമാണ് **സനേലി മുഹോലി** (ജനനം. 19 ജൂലൈ). കറുത്തവർഗക്കാരായ ഭിന്നലൈംഗികരുടെ ജീവിതവും അവരുടെ പ്രശ്നങ്ങളുമാണ് സനേലിയുടെ രചലകളുടെ കാതൽ.    

2015 ൽ ഡ്യൂച്ച് ബോർസെ ഫോട്ടോഗ്രാഫി പ്രൈസിനായി ഷോർട്ട്ലിസ്റ്റു ചെയ്യപ്പെട്ടു.  2016ൽ ഇൻഫിനിറ്റി അവാർഡ് ഇന്റർനാഷണൽ സെന്റർ ഫോർ ഫോട്ടോഗ്രാഫിയിൽ നിന്നു ലഭിച്ചു. 2018 ൽ റോയൽ ഫോട്ടോഗ്രാഫിക് സൊസൈറ്റിയുടെ ഹോണററി ഫെലോഷിപ്പ് ലഭിച്ചു.

## ജീവിതരേഖ
സൗത്ത് ആഫ്രിക്കയിലെ ഡർബനിൽ ആണ് സനേലി മുഹോലി ജനിച്ചു വളർന്നത്. വർണ്ണവിവേചനകാലത്ത് ഒരു വെള്ളക്കാരന്റെ കുടുംബത്തിലെ വീട്ടുവേലക്കാരിയായിരുന്നു ഇവരുടെ അമ്മ. 

ജൊഹാനസ് ബർഗിൽ നിന്ന് 2003 -ൽ ഫോട്ടോഗ്രാഫി കോഴ്സ് പാസായി. ജൊഹാനസ് ആർട്ട് ഗാലറിയിൽ 2004 -ൽ ആദ്യ പ്രദർശനം നടത്തി. 2009 ൽ ടൊറന്റോയിലെ റയർസൺ സർവകലാസാലയിൽ നിന്ന് ഡോകുമെന്ററി നിർമ്മാണത്തിൽ ബിരുദാന്ദര ബിരുദം നേടി. വർണ്ണ വിവേചനാന്തര കാലത്തെ സൗത്ത് ആഫ്രിക്കയിലെ സ്വ വർഗ്ഗ ലെംഗികതയുടെ ചരിത്രം അന്വേഷിക്കുന്ന പ്രബന്ധമാണ് മുഹോലി അവതരിപ്പിച്ചത്.

On 28 ഒക്ടോബർ 2013, മുതൽ ജർമമ്മനിയിലെ ബ്രെമൻ ആർട്സ് സർവകലാശാലയിലെ വീഡിയോ - ഫോട്ടോഗ്രാഫി വകുപ്പിലെ പ്രൊഫസറാണ്.

## കൊച്ചി മുസിരിസ് ബിനാലെ 2018
മുഖങ്ങളും ഘട്ടങ്ങളും എന്നർത്ഥം വരുന്ന ഫേസസ് ആൻഡ് ഫേസസ് എന്ന പരമ്പരയാണ് ബിനാലെയിൽ അവതരിപ്പിച്ചത്. ക്വിയർ സമൂഹത്തിന്റെ 2006 ലാരംഭിച്ച ഒരു ആർക്കൈവാണിത്.

## ഫോട്ടോഗ്രാഫി
ഡബ്ല്യു.ഇ.ബി. ഡുബോയിസിന്റെ വിശകലനരീതിയോടാണ് മുഹോലിയുടെ രചനകളെ താരതമ്യപ്പെടുത്താറുളളത്. സൗത്ത് ആഫ്രിക്കൻ ക്യുർ സമൂഹത്തിന്റെ വലിയൊരു ആർക്കൈവ് ശേഖരമാണത്.  

## അവലംബം

വർഗ്ഗം:വനിതാ ഫോട്ടോഗ്രാഫർമാർ
വർഗ്ഗം:1972-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:നിശ്ചലചിത്ര ഛായാഗ്രാഹകർ
ഹ്രീഷ്കോ ദേശീയ ബൊട്ടാണിക്കൽ ഗാർഡൻ

ഉക്രൈന്റെ തലസ്ഥാനമായ കീവിൽ സ്ഥിതിചെയ്യുന്ന ഒരു സസ്യോദ്യാനമാണ് **എം. എം. ഹ്രീഷ്കോ ദേശീയ ബൊട്ടാണിക്കൽ ഗാർഡൻ**  (Ukrainian: Національний ботанічний сад ім. М.М. Гришка, Natsionalnyi botanichnyi sad im. M.M.Hryshka; Russian: Национальный ботанический сад им. Н.Н. Гришко, Natsionalnyi botanicheskiy sad im. N.N.Grishko) 

ഉക്രെയ്നിലെ നാഷണൽ അക്കാദമി ഓഫ് സയൻസസിന്റെ ബൊട്ടാണിക്കൽ ഗാർഡനാണ് എം. എം. ഗ്രിഷ്കോ നാഷണൽ ബൊട്ടാണിക്കൽ ഗാർഡൻ. പോൾട്ടാവയിൽ ജനിച്ച സോവിയറ്റ് സസ്യശാസ്ത്രജ്ഞൻ മൈക്കോള ഗ്രിഷ്കോയുടെ പേരാണ് ഇതിന് നൽകിയിരിക്കുന്നത്. 1936 ൽ സ്ഥാപിതമായ ഈ ഉദ്യാനത്തിൽ 1.3 കിലോമീറ്റർ (120 ഹെക്ടർ) വിസ്തൃതിയുണ്ട്. ലോകമെമ്പാടുമുള്ള 13,000 തരം മരങ്ങൾ, കുറ്റിച്ചെടികൾ, പൂക്കൾ, മറ്റ് സസ്യങ്ങൾ എന്നിവ ഇതിൽ ഉൾപ്പെടുന്നു. ധാരാളം കോണിഫറസ് മരങ്ങളും ഹണി ലോകസ്റ്റുകളും പിയോണികൾ, റോസാപ്പൂക്കൾ, മഗ്നോളിയകൾ, സിരിങ വൾഗാരിസ് ഉൾപ്പെടെയുള്ള കുറ്റിച്ചെടികൾ എന്നിവയും ഇവിടെ കാണപ്പെടുന്നു. പൂന്തോട്ടത്തിൽ ഹോത്ത് ഹൗസുകൾ, കൺസർവേറ്ററികൾ, ഹരിതഗൃഹങ്ങൾ, റോസപൂങ്കാവനം എന്നിവയും കാണാം. തദ്ദേശവാസികൾക്കിടയിൽ ഏറ്റവും പ്രചാരമുള്ള ഈ ഗാർഡനിൽ പൊതുജനങ്ങൾക്ക് സസ്യങ്ങൾ കാണാനും പുഷ്പ പ്രദർശനങ്ങളിൽ പങ്കെടുക്കാനും കഴിയും. വസന്തത്തിന്റെ അവസാനത്തിൽ ഇവിടെ പൂത്തുനിൽക്കുന്ന ലൈലാകുകൾ ജനപ്രിയമാണ്.

## ചിത്രശാല

SP A0497.jpg|
Горный сад0042w.jpg|
Spice plants Kiev botanica.jpg|
Садочок.jpg|
Сирингарий Киев.jpg|
9 червня 026.jpg|
Grishko Botanical Garden 2014 046.jpg |
Kyiv Botsad Grishka 02 (YDS 3483).JPG|
Kyiv Botsad Grishka 16 (YDS 3518).JPG|
KyivBotGardenGryshko IMGP2639.jpg|
KyivBotGardenGryshko IMGP2635.jpg|
KYIV-4.JPG|
Hryshko Botanical Garden, Kiev, Ukraine - Main stairs.jpg|
File:Степной истукан.jpg|Kurgan stele


## പുറം കണ്ണികൾ

*
* Must See places in Kiev - Private Guide Service in Kiev 

വർഗ്ഗം:തോട്ടങ്ങൾ
വർഗ്ഗം:ഉക്രെയ്നിലെ ബൊട്ടാണിക്കൽ ഗാർഡനുകൾ
ആനി വിത്ത് ആൻ ഇ

ലൂസി മൗണ്ട് മോണ്ട്ഗോമറി രചിച്ച 1908-ലെ നോവലായ ആനി ഓഫ് ഗ്രീൻ ഗേബിൾസ് അടിസ്ഥാനമാക്കി എമ്മി അവാർഡ് നേടിയ എഴുത്തുകാരിയും പ്രൊഡ്യൂസറും ആയ മോറ വാലേ-ബെക്കറ്റും ചേർന്നൊരുക്കിയ ഒരു കനേഡിയൻ നാടക ടെലിവിഷൻ പരമ്പരയാണ് **ആനി വിത്ത് ആൻ ഇ.** മൊയ്‌റ വാലി-ബെക്കറ്റ് സിബിസി ടെലിവിഷനു വേണ്ടി ഇത് സൃഷ്ടിച്ചു. ആൻ‌ ഷെർ‌ലിയായി ആമിബെത്ത് മക് നൽ‌ട്ടി, മറില കത്‌ബെർ‌ട്ടായി ജെറാൾ‌ഡിൻ ജെയിംസ്, മാത്യു കത്‌ബെർ‌ട്ടായി ആർ‌. എച്ച്. തോംസൺ, ഡയാന ബാരിയായി ഡാലില ബേല, ഗിൽ‌ബെർ‌ട്ട് ബ്ലൈത്ത് ആയി ലൂക്കാസ് ജേഡ് സുമാൻ എന്നിവർ അഭിനയിച്ചു.

സീരീസ് 2017 മാർച്ച് 19 ന് സിബിസിയിലും മെയ് 12 ന് നെറ്റ്ഫ്ലിക്സിലും പ്രദർശിപ്പിച്ചു. ഇത് 2017 ഓഗസ്റ്റ് 3 ന് രണ്ടാമത്തെ സീസണിലും 2018 ഓഗസ്റ്റിൽ മൂന്നാം സീസണിലും പുതുക്കി. മൂന്നാം സീസൺ 2019 ൽ പുറത്തിറങ്ങിയതിന് തൊട്ടുപിന്നാലെ, സിബിസിയും നെറ്റ്ഫ്ലിക്സും പരമ്പര റദ്ദാക്കിയതായി പ്രഖ്യാപിച്ചു.
## പ്രധാന കഥാപാത്രം
* Amybeth McNulty as Anne Shirley (later called Anne Shirley-Cuthbert)
* Geraldine James as Marilla Cuthbert
* Dalila Bela as Diana Barry
* Lucas Jade Zumann as Gilbert Blythe
* Aymeric Jett Montaz as Jerry Baynard
* R. H. Thomson as Matthew Cuthbert
* Corrine Koslo as Rachel Lynde (seasons 2–3; recurring season 1)
* Dalmar Abuzeid as Sebastian "Bash" Lacroix (seasons 2–3)
* Cory Grüter-Andrew as Cole Mackenzie (seasons 2–3)
* Joanna Douglas as Miss Muriel Stacy (season 3; recurring season 2)
* Ashleigh Stewart as Winifred "Winnie" Rose (season 3)

## അവലംബം

## പുറം കണ്ണികൾ

*''Anne with an E'' on CBC
**[https://www.netflix.com/title/80136311 Anne with an E]* on Netflix
*

വർഗ്ഗം:ടെലിവിഷൻ പരിപാടികൾ
ചിത്രാ ഗണേഷ്

സ്ത്രീപക്ഷ ഇടപെടലുകൾ കൊണ്ട് ശ്രദ്ധേയയായ ചിത്രകാരിയാണ് **ചിത്രാ ഗണേഷ്**(ജനനം.  1975). പ്രതിഷ്ഠാപനം, വര, കാർട്ടൂൺ, ഡിജിറ്റൽ മാധ്യമം തുടങ്ങിയ ആധുനിക മാധ്യമങ്ങളിൽ കലാസൃഷ്ടികൾ നടത്തുന്നു.  ന്യൂയോർക്ക്, ബ്രൂക്ക്‌ലിൻ കേന്ദ്രീകരിച്ച് കലാ പ്രവർത്തനം നടത്തുന്നു.
## ജീവിതരേഖ
അമേരിക്കയിലേക്ക് കുടിയേറിയ ഇന്ത്യൻ വംശജരുടെ മകളാണ്.  ഐവി-ലീഗ് ബ്രൗൺ സർവകലാശാലയിൽ നിന്ന് സാഹിത്യം, സാമൂഹ്യ ശാസ്ത്രം എന്നിവയിൽ  ബിരുദവും കൊളംബിയ സർവകലാശാലയിൽ നിന്ന്   സമകാലീന കലയിൽ മാസ്റ്റർ ബിരുവും നേടി. വാക്കും ചിത്രങ്ങളും കൊണ്ടുള്ള സൃഷ്ടികൾക്ക് അവരുടെ സാഹിത്യ പശ്ചാത്തലം ഏറെ സഹായിച്ചിട്ടുണ്ട്.

## സൃഷ്ടികൾ
## കൊച്ചി മുസിരിസ് ബിനാലെ 2018
കൊച്ചി-മുസിരിസ് ബിനാലെ നാലാം ലക്കത്തിന്റെ  പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലാണ് ചിത്ര ഗണേഷിൻറെ **'മൈത്രേയ; സ്കോർപീൻ ജെസ്റ്റർ**' എന്ന പ്രതിഷ്ഠാപനം ഒരുക്കിയിരിക്കുന്നത്. കാർട്ടൂണിലൂടെ അവതരിപ്പിച്ചിരുന്ന അമർചിത്ര കഥകളെ സ്ത്രീപക്ഷ വീക്ഷണ കോണിൽ നിന്ന് സമീപിക്കുകയാണ് ചിത്ര അവതരിപ്പിച്ചിരിക്കുന്ന ദൃശ്യ പ്രതിഷ്ഠാപനം. പല നിറത്തിലുള്ള വരകൾ കൊണ്ടുള്ള ഗ്രാഫിക്സും മനസ്സിനെ സ്വാധീനിക്കുന്ന സംഗീതവുമെല്ലാം കൊണ്ട് ആകർഷണീയമാണത്.  ഭിത്തിയുടെ മൂന്നു വശത്തും ഈ ദൃഷ്യപ്രതിഷ്ഠാപനത്തിൻറെ ഓരോ ഭാഗങ്ങളായി അവതരിപ്പിച്ചിരിക്കുന്നു. ന്യൂയോർക്കിലെ റോബിൻ മ്യൂസിയത്തിലെ ഹിമാലയൻ, ബുദ്ധിസ്റ്റ് കലാപ്രദർശനങ്ങൾ ഈ രചനയെ സ്വാധീനിച്ചിട്ടുണ്ട്. ബുദ്ധൻറെ ഭാവി രൂപമെന്ന് വിശേഷിക്കപ്പെടുന്ന മൈത്രേയനുമായി ചുറ്റിപ്പറ്റിയാണ് വീഡിയോ പ്രതിഷ്ഠാപനം. ന്യൂയോർക്കിലെ റൂബിൻ മ്യൂസിയത്തിൽ ബെത്ത് സിട്രോൺ ക്യൂറേറ്റ് ചെയ്ത പ്രദർശനത്തിൽ 'ദി സ്കോർപീൻ ജെസ്റ്റർ' എന്ന പേരിലാണ് ഈ സൃഷ്ടിയുടെ ആദ്യ രൂപം പ്രദർശിപ്പിക്കുന്നത്. ആയിരക്കണക്കിന് ആനിമേഷൻ ദൃശ്യങ്ങൾ മാറി മാറി കാഴ്ച ലഭിക്കത്തക്ക വിധമായിരുന്നു ഇതിൻറെ സൃഷ്ടി.  കുടിയേറ്റം, അടിച്ചമർത്തൽ, സ്ത്രീ സമത്വം തുടങ്ങിയ ആധുനിക കാലത്തിൻറെ എല്ലാ സ്വത്വ പ്രതിസന്ധികളും ഈ പ്രതിഷ്ഠാപനം ചർച്ച ചെയ്യുന്നുണ്ട്.

സ്കോർപീൻ ജെസ്റ്റർ എന്ന കൈപ്പത്തിയാണ് കേന്ദ്രബിന്ദു. നവീകരണത്തിൻറെയും രൂപാന്തരണത്തിൻറെയും പ്രതീകമാണ് ഈ കൈപ്പത്തി. സ്ത്രീപക്ഷ ഇടപെടലുകളായ ബ്ലാക്ക് ലൈവ്സ് മാറ്റർ, മീടൂ, പുസ്സി റയട്ട് തുടങ്ങിയവയെ എല്ലാം ഈ പ്രതിഷ്ഠാപനം പ്രതിനിധീകരിക്കുന്നുണ്ട്. 

## അവലംബം

## പുറം കണ്ണികൾ
*http://www.chitraganesh.com/
*Chitra Ganesh at Gallery Nature Morte
*Chitra Ganesh at The Arts Trust
*Review of work Online Magazine
*Chitra Ganesh at Wavehill.org
*Further information, texts and images from the Saatchi Gallery 
*Chitra Ganesh on ArtNet.com
*Chitra Ganesh at Haas & Fischer 
*

.
വർഗ്ഗം:ജീവിച്ചിരിക്കുന്നവർ

വർഗ്ഗം:1975-ൽ ജനിച്ചവർ
വർഗ്ഗം:കൊച്ചി-മുസിരിസ് ബിനാലെ 2018
കാതറിൻ ബാർട്ടൺ

**കാതറിൻ ബാർട്ടൺ** (1679-1739) ഐസക് ന്യൂട്ടന്റെ അർദ്ധ സഹോദരിയും, ചാൾസ് മോണ്ടാഗിന്റെ ഭാര്യയും പിന്നീട് ജോൺ കോൺഡ്യുട്ടിന്റെ ഭാര്യയും ആയിരുന്നു.

## മുൻകാലജീവിതം
റോബർട്ട് ബാർട്ടന്റെയും രണ്ടാം ഭാര്യയായിരുന്ന ഹന്നാ സ്മിത്തിൻറെയും രണ്ടാമത്തെ മകളും ഐസക്ക് ന്യൂട്ടന്റെ അർദ്ധ സഹോദരിയും ആയ കാതറിൻ 1679 നവംബർ 25 ന് നോർത്താംപ്റ്റണിലെ ബ്രിഗ്സ്റ്റോക്കിൽ നിന്നു, സ്നാനമേറ്റു.
## അവലംബം

*The Newton Project

## കൂടുതൽ വായനയ്ക്ക്
*Augustus De Morgan, Sophia Elizabeth De Morgan,  Arthur Cowper Ranyard. *Newton: his friend, and his niece.* 1st ed (reprinted). London: Dawsons, 1968. 161 pp.  0712903305.

വർഗ്ഗം:ഐസക്ക് ന്യൂട്ടൺ
വർഗ്ഗം:1739-ൽ മരിച്ചവർ
വർഗ്ഗം:1679-ൽ ജനിച്ചവർ
മീര വേലായുധൻ

സാമൂഹ്യ ശാസ്ത്രജ്ഞയും   പ്രമുഖ ചരിത്രകാരിയുമാണ്  **ഡോ. മീര വേലായുധൻ**.ആർ. വേലായുധൻറെയും ഭരണഘടനയിൽ ഡോ. അംബേദ്കർക്കൊപ്പം ഒപ്പിട്ട ഏക മലയാളി ദാക്ഷായണി വേലായുധൻറെയും മകളാണ് .**ഇന്ത്യൻ അസോസിയേഷൻ ഫോർ വുമൺ സ്റ്റഡീസ്** എന്ന സംഘടനയുടെ നിലവിലെ അധ്യക്ഷയാണ്  .ഇടതുപക്ഷ സഹയാത്രികയായ മീര വനിതാ മതിലിന്റെ പ്രചാരണത്തിലും സജീവ പങ്കാളിത്തം വഹിച്ചു . സ്ത്രീ സമത്വത്തിനും ദളിത് മുന്നേറ്റത്തിനും വേണ്ടിയുള്ള പ്രവർത്തനങ്ങളിലും കൂട്ടായ്‍മകളിലും സജീവമായി പ്രവർത്തിക്കുന്നു  , , , .
 
## ലേഖനങ്ങൾ
* https://navamalayali.com/2018/10/29/towards-social-inclusion-meera-velayudhan/ സാമൂഹ്യാംഗീകാരത്തിലേക്കും ഉൾപ്പെടുത്തലിലേക്കും – സമഗ്രമായ മാറ്റത്തിന്റെ ആവശ്യം 
* https://www.epw.in/journal/2010/44-45/specials/rethinking-feminist-methodologies.html Rethinking Feminist Methodologies 
## അവലംബം


വർഗ്ഗം:ദലിത് സ്ത്രീകൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:ദലിത് രാഷ്ട്രീയനേതാക്കൾ
പോഹ് മ്യൂസിയം

അമേരിക്കൻ ഐക്യനാടുകളിലെ ന്യൂ മെക്സിക്കോ പോജോക്യൂയിലെ യുഎസ് റൂട്ട് 84-ൽ സ്ഥിതി ചെയ്യുന്ന ഒരു മ്യൂസിയമാണ് **പോഹ് മ്യൂസിയം** (Tewa poeh, "pathway") പ്യൂബ്ലാൻ ജനതയുടെ പ്രത്യേകിച്ച് സംസ്ഥാനത്തിന്റെ വടക്കുഭാഗത്തെ തേവ ജനതയുടെ കലയെയും, സംസ്കാരത്തെയും കാണിക്കുന്നു. 1987 ൽ പോജോക്യൂ പ്യൂബ്ലോ ആണ് ഇത് സ്ഥാപിച്ചത്. പോഹ് സെന്ററിൽ ആണ് ഇത് സ്ഥാപിച്ചിരിക്കുന്നത്. മ്യൂസിയത്തിൽ പ്രദർശനങ്ങളും സംഘടിപ്പിക്കുന്നതു കൂടാതെ ശാശ്വത പ്രദർശനങ്ങളുടെയും പരിപാടികളുടെയും വലിയ ശേഖരമാണ് ഇവിടെയുള്ളത്. മ്യൂസിയത്തിന്റെ റെക്കോർഡുകളുടെ ഭാഗമായ ഓറൽ ഹിസ്റ്ററീസ് ഡോക്യുമെന്ററി മ്യൂസിയത്തിൽ പ്രവർത്തിച്ചിട്ടുണ്ട്. 38 തേവജനതയിലെ മുതിർന്നവർ അവരുടെ ജീവിതത്തെക്കുറിച്ച് കഥകൾ അവതരിപ്പിച്ചു. ഈ വിവരങ്ങൾ തേവയിലും ഇംഗ്ലീഷിലും ലഭ്യമാണ്.

## അവലംബം

## പുറം കണ്ണികൾ
*Poeh Cultural Center and Museum

വർഗ്ഗം:ന്യൂ മെക്സിക്കോയിലെ ആർട്ട് മ്യൂസിയങ്ങൾ
നാമൊരാലനുവിനി

ത്യാഗരാജസ്വാമികൾ ആരഭിരാഗത്തിൽ ചിട്ടപ്പെടുത്തിയ ഒരു കൃതിയാണ് **നാമൊരാലനുവിനി**. നിന്ദാസ്തുതിക്ക് ഉദാഹരണമാണ് ഈ കൃതി.

## വരികൾ
### പല്ലവി
നാമൊരാലനുവിനി ഏമരാവലേന
പാമരാ മനുജുലലോ ഓ രാമ

### അനുപല്ലവി
തോമരാ നാരാചമുലൈ മനസുകു
തോചനാ ഭക്തപാപമോചനാ

### ചരണം
ഇഭ രാജേന്ദ്രുഡു എക്കുവൈന
ലങ്കാമീചിനദേമിര
സഭലോ മാനമു പോവുസമയമുന
ആസതിയേമിച്ചേനുരാ ഓ രാമ

ഭാഗവതാഗ്രേസര രസികാവന
ജാഗരൂകുഡനി പേരേ
രാഗതാളായുത പ്രേമഭക്തജന
രക്ഷകാ ത്യാഗരാജാർച്ചിത

## അർത്ഥം
ഭക്തരുടെയും സംഗീതപ്രേമികളുടെയും പാപങ്ങൾ മോചിപ്പിക്കുന്ന രാമഭഗവാനേ, ത്യാഗരാജനാൽ പൂജിക്കപ്പെടുന്നവനേ, എന്റെ പ്രാർത്ഥനകൾ കേട്ടിട്ടും ദുഷ്ടരുടെ ഇടയിൽ കഴിയുന്ന എന്നെ നീയെന്തേ ശ്രദ്ധിച്ചില്ല? അവയൊന്നും അങ്ങോട്ടേക്കെത്തുന്നില്ലേ? തന്നെ ആദ്യം രക്ഷിക്കാൻ ഗജേന്ദ്രൻ അങ്ങേയ്ക്കെന്ത് കൈക്കൂലിയാണ് നൽകിയത്? തന്റെ മാനം പോകുമ്പോൾ ഉടനെ രക്ഷിക്കാൻ അങ്ങെത്താൻ ദ്രൗപദി അങ്ങേയ്ക്കെന്താണ് തന്നത്?

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ആരഭി രാഗത്തിൽ ചിട്ടപ്പെടുത്തിയ കൃതികൾ
മഡോണ ഓഫ് ദ റോസ് (റാഫേൽ)

മാഡ്രിഡിലെ മ്യൂസിയോ ഡെൽ പ്രാഡോയിൽ ഇപ്പോൾ സൂക്ഷിച്ചിരിക്കുന്ന 1518-1520 ലെന്നു കരുതുന്ന ഒരു ഛായാചിത്രമാണ് **മഡോണ ഓഫ് ദ റോസ്** (Madonna della rosa). ഈ ചിത്രത്തിൽ റാഫേലിന്റെ ഉറവിടം അത്ര കൃത്യമല്ല എന്നാൽ ഗീലിയോ റോമാനോയുടെ പങ്ക് ഒഴിവാക്കാനാവില്ല. പിന്നീടൊരിക്കൽ റോസും ചിത്രത്തിലെ താഴത്തെ ഭാഗവും ഒരു അജ്ഞാത കലാകാരൻ കൂട്ടിച്ചേർത്തു. വുഡ് പാനലിൽ വരച്ച് ചേർത്ത റോസും ചിത്രത്തിലെ താഴത്തെ ഭാഗവും ചേർക്കപ്പെടാത്ത ഈ ചിത്രത്തിൻറെ രണ്ടാമത്തെ ഓട്ടോഗ്രാഫ് പതിപ്പ് റിയൽ എസ്റ്റേറ്റ് മാഗ്നറ്റ് ലൂക്ക് ബ്രൂഗ്നാരയുടെ ഉടമസ്ഥതയിലുള്ളതാണ്.
## ചിത്രകാരനെക്കുറിച്ച്
 
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. 
റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.

## പുറം കണ്ണികൾ
*Prado catalogue entry

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:റാഫേൽ മഡോണാസ്
ബാഗായനയ്യാ

ത്യാഗരാജസ്വാമികൾ ചന്ദ്രജ്യോതിരാഗത്തിൽ ചിട്ടപ്പെടുത്തിയ ഒരു കൃതിയാണ് **ബാഗായനയ്യാ**. 

## വരികൾ
### പല്ലവി
ബാഗായനയ്യ നീ മായലെന്തോ
ബ്രഹ്മകൈന കൊനിയാഡ തരമാ

### അനുപല്ലവി
ഈ ഗാരഡമു നോനാരിഞ്ചുചൂനു
നേ കാഡനൂചു ബൽഗേരിയുനൂ

### ചരണം
അലനാഡു കൗരവുലനണചമന
അലരിദോസമാനേ നനുനി ജൂചിപാപ
ഫലമുനീകു തനകു ലേദനി ചക്കഗ
പാലിഞ്ചനെക ത്യാഗരാജനുത

## അർത്ഥം
ഈശ്വരാ നിന്റെ അപാരമായ മായയാൽ നിന്നെ മനസ്സിലാക്കാനോ പുകഴ്ത്താനോ ബ്രഹ്മാവിനുപോലും കഴിയുമോ?

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ദേശാദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:ചന്ദ്രജ്യോതി രാഗത്തിൽ ചിട്ടപ്പെടുത്തിയ കൃതികൾ
ആഫ്രാ ഷഫീഖ്

ഭാരതീയയായ ഡോക്യുമെന്ററി സംവിധായികയാണ് **ആഫ്രാ ഷഫീഖ‌്**. ഗോവയും ബാംഗ്ലൂരും കേന്ദ്രീകരിച്ചു പ്രവർത്തിക്കുന്നു.വീഡിയോ എഡിറ്റർ, ഇല്യുസ്ട്രേറ്റർ, അനിമേഷൻ വിദഗ്ദ്ധ, ക്യൂറേറ്റർ എന്നീ നിലകളിലൊക്കെ ടെലിവിഷനിലും മറ്റു മേഖലകളിലുമായി പ്രവർത്തിച്ചിട്ടുണ്ട്. വ്യത്യസ്ത മാധ്യമങ്ങളിലും ഇടങ്ങളിലും ഈ പരിചയ സമ്പന്നത ഉപയോഗപ്പെടുത്തി കലാവിഷ്കാരം നടത്തുന്നതാണ് ആഫ്രാ ഷഫീഖ‌ിന്റെ രീതി. 
## പുരസ്കാരങ്ങൾ
ആഫ്രയുടെ  **സുൽത്താനാസ് റിയാലിറ്റി** എന്ന ഇന്ററാക്ടീവ് മൾട്ടി മീഡിയ രചനക്ക് ബൾഗേറിയയിൽ നടന്ന കമ്പ്യൂട്ടർ സ്പെയിസ് ഫെസ്റ്റിവലിൽ പുരസ്കാരം ലഭിക്കുകയുണ്ടായി. 
## കൊച്ചി മുസിരിസ് ബിനാലെ 2018
**സുൽത്താനാസ് റിയാലിറ്റി** എന്ന ഇന്ററാക്ടീവ് മൾട്ടി മീഡിയ രചനയും  സ്റ്റി ഇച് എന്ന പ്രോജക്ടുമാണ് ബിനാലെയിൽ അവതരിപ്പിച്ചത്. ആർക്കൈവുകൾ, പ്രസിദ്ധീകൃത രചനകൾ എന്നിവയ്ക്ക് അവയുടെ യഥാർത്ഥ സ്രഷ്ടാക്കളായവരുടെയും വർത്തമാനകാല പ്രേക്ഷകരുടെയും ആന്തരികജീവിതങ്ങളെക്കുറിച്ച് എന്തൊക്കെയാണ് വെളിപ്പെടുത്താനുള്ളതെന്ന അന്വേഷണമാണ്, സുൽത്താനാസ് റിയാലിറ്റി എന്ന രചനയിൽ ആഫ്ര നടത്തുന്നത്. സാമൂഹികാചാരങ്ങളെ വെല്ലു വിളിച്ചിരുന്ന ഇന്ത്യൻ സ്ത്രീകളെ കുറിച്ചുള്ള കഥകളോട്  അഭിനിവേശമുണ്ടായിരുന്ന സുൽത്താന എന്ന സുപ്രധാന ഇന്ത്യൻ സ്ത്രി കഥാപാത്രത്തെ കുറിച്ചുളളതാണ് സുൽത്താനാസ് റിയാലിറ്റി എന്ന ഈ അനിമേറ്റഡ് പ്രോജക്ട്. 

ബിനാലെയ്ക്കുവേണ്ടി  **സ്റ്റി ഇച്** എന്ന ഒരു പുതിയ പ്രോജക്ടും അവതരിപ്പിച്ചു. വിക്ടോറിയൻ ഇംഗ്ലണ്ടിലെ തുന്നൽ പണികളിൽ ഏർപ്പെട്ടിരുന്ന സ്ത്രീകളുടെയും അവരുടെ ഉൽപ്പന്ന ങ്ങളുടെയും ആർക്കെവൽ ചിത്രങ്ങളുടെ ഗവേഷണത്തിൽ നിന്നാണ് ഈ പ്രോജക്ട് ആരംഭിക്കുന്നത്. ഗാർഹസ്ത്യ തൊഴിലുകൾക്കുള്ളിൽ വ്യാപൃതരാക്കി സ്ത്രീകളെ നിർത്തുന്നതിനായി നീണ്ടകാലത്തോളം സ്വീകാര്യപ്രവൃത്തിയായിരുന്ന തുന്നൽ പ്രക്രിയയുടെ അതിരുകവിഞ്ഞ സാധ്യത ആഫ്ര വീണ്ടെടുക്കുന്നു. ഒപ്പം സർഗ്ഗാത്മകമായി ഭാവന കാണുന്നതിനും ചിന്തിക്കുന്നതിനും സ്ത്രീകളെ അനുവദിക്കുന്ന സ്വാതന്ത്ര്യത്തിന്റെ ഒരു കർതൃത്വം എന്ന നിലയിലും തുന്നലിനെ വീക്ഷണം ചെയ്യുന്നു. സ്ത്രീകൾ തുന്നുന്നതിന്റെ ചരിത്രപരമായ ചിത്രീകരണത്തോടൊപ്പം അവരുടെ ക്രോസ് സ്റ്റിച്ഡ് വസ്ത്രങ്ങളെയും ഒരുമിച്ച്
ചിത്രീകരിക്കുന്നതിലൂടെ ആഫ്ര ആ സ്ത്രീകളുടെ വിധ്വംസകമായ ആന്തരിക ജീവിതങ്ങൾ വിഭാവനം ചെയ്യുന്നു.

## അവലംബം

## പുറം കണ്ണികൾ
* എന്റർ സുൽത്താനാസ് റിയാലിറ്റി

വർഗ്ഗം:ഡോക്യുമെന്ററി ചലച്ചിത്ര സംവിധായകർ
വർഗ്ഗം:കൊച്ചി-മുസിരിസ് ബിനാലെ 2018
ചന്ദ്രജ്യോതി

കർണ്ണാടകസംഗീതത്തിലെ ഒരു രാഗമാണ്‌ **ചന്ദ്രജ്യോതി (Chandrajyoti)**. 41-ആമത് മേളകർത്താരാഗമായ പാവനിയുടെ ജന്യമാണ് ഈ രാഗം. ത്യാഗരാജസ്വാമികളുടെ രണ്ടുകൃതികൾ മാത്രമാണ് ഈ രാഗത്തിൽ അറിയപ്പെടുന്നവയായിട്ടുള്ളൂ. ബാഗായനയ്യയും ശശിവദനയും ആണവ.
## കൃതികൾ

വിഭാഗം:പാവനിയുടെ ജന്യരാഗങ്ങൾ
ജി. മെരിണി

തിരുവിതാംകൂർ സർക്കാരിന്റെ റെയിൽവേ ഉപദേശകനും എൻജിനീയറുമായിരുന്നു **ജി. മെരിണി**. ജർമ്മൻ സ്വദേശിയായിരുന്നു. ഇദ്ദേഹത്തിന്റെ കാലത്താണ് ചാക്കയിൽനിന്നും തീവണ്ടിഗതാഗതം തമ്പാനൂരിലേക്ക് നീട്ടിയത്. 1930-31ലെ തിരുവിതാംകൂർ ഭരണ റിപ്പോർട്ടിൽ റെയിൽവേ സംബന്ധിച്ച വിവരങ്ങൾ നൽകിയിട്ടുള്ളത് ജി. മെരിണിയാണ്. റെയിൽവേ ഉപദേശകനെന്ന നിലയിൽ മെരിണി മാസ്‌കറ്റ് ബംഗ്ലാവിലായിരുന്നു താമസം. 1932 നവംബറിൽ അദ്ദേഹത്തെ മാറ്റിയശേഷമാണ് ആ കെട്ടിടം പരിഷ്‌കരിച്ച് സർക്കാർ ഹോട്ടലാക്കി  'മാസ്‌കറ്റ് ഹോട്ടൽ' എന്ന പേര് നൽകി. സർ.സി.പി. ദിവാനായി വന്നതിനുശേഷം മെരിണിക്കുള്ള സ്ഥാനം നഷ്ടപ്പെട്ടു. രണ്ടാം ലോകമഹായുദ്ധം പൊട്ടിപ്പുറപ്പെട്ടപ്പോൾ ഇന്ത്യയിലെല്ലായിടത്തുമുള്ള ജർമൻകാരെ പുറത്താക്കുകയോ, അല്ലെങ്കിൽ അറസ്റ്റ് ചെയ്യുകയോ ചെയ്തു. മെരിണിയേയും അറസ്റ്റ് ചെയ്തു. ജയിൽ മോചിതനായ മെരിണിക്ക് ജോലി നഷ്ടപ്പെട്ടു. അതോടൊപ്പം കുടുംബപ്രശ്നങ്ങളും നേരിടേണ്ടിവന്നതോടെ. അദ്ദേഹത്തിന്റെ മാനസികനില  തെറ്റി.
## അവലംബം


വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:റെയിൽവെ ചരിത്രം
മൃണാളിനി ദേവി

ലഘുചിത്രം|രബീന്ദ്രനാഥും പത്നി മൃണാളിനി ദേവിയും
മൃണാളിനി ദേവി (1873-1902) രബീന്ദ്രനാഥ് ടഗോറിന്റെ പത്നിയായിരുന്നു.  വിവാഹത്തിനു മുമ്പുള്ള പേര്  ഭവതാരിണി.  ഇന്ന് ബംഗ്ലാദേശിൽ ഉൾപെടുന്ന ഖുൽനയിൽ ആയിരുന്നു മൃണാളിനി ജനിച്ചത്.

## വിവാഹം, കുടുംബം
ഖൂൽനയിലെ വേണീമാധവ് റായ്ചൗധരിയുടെ മകളായിരുന്നു ഭവതാരിണി. പത്തുവയസ്സുള്ളപ്പോൾ    1883 ഡിസമ്പർ 9-ന്  ഇരുപത്തിമൂന്നു വയസ്സുകാരനായ രബീന്ദ്രനാഥുമായുള്ള വിവാഹം നടന്നു. വിവാഹശേഷം  മൃണാളിനിയെന്നു പേരു മാറ്റപ്പെട്ടു.   കൊൽക്കത്തയിലെ ലോറെറ്റോ സ്കൂളിൽ  മൃണാളിനി വിദ്യാർഥിനിയായി ചേർന്നതായി ടഗോർ സൂചിപ്പിച്ചിട്ടുണ്ട്.   

രബീന്ദ്രനാഥ്-മൃണാളിനി ദമ്പതിമാർക്ക്  അഞ്ചു സന്താനങ്ങൾ പിറന്നു. മാധുരിലത(1887-1918), രഥീന്ദ്രനാഥ്,( 1888-1961) രേണുക (1890-1903), മീറ(1884-1969), ഷൊമേന്ദ്രനാഥ് (1895-1907).  

പതിനാലു വയസ്സിൽ മാധുരിലതയുടേയും  പതിനൊന്നു വയസ്സിൽ രേണുകയുടേയും വിവാഹം നടന്നു. പിന്നീട് ടഗോർ ഇതെപ്പറ്റി ഏറെ  ഖേദിക്കുകയുണ്ടായി.   

## മരണം
രബീന്ദ്രനാഥുമൊത്ത് ശാന്തിനികേതനിൽ പാർക്കുന്ന സമയത്ത് മൃണാളിനി രോഗഗ്രസ്തയായി. ചികിത്സാർഥം കൊൽക്കത്തയിലേക്ക് കൊണ്ടുവന്നെങ്കിലും ഫലമുണ്ടായില്ല.  ഇരുപത്തിയൊമ്പതാമ്തെ വയസ്സിൽ, 1902 നവമ്പർ 23-ന് നിര്യാതയായി. ബംഗാളി കലണ്ടറനുസരിച്ച്   7 അഗ്രഹായൺ1309.  അന്നു രാത്രി മുഴുവൻ ടഗോർ ടെറസ്സിൽ ഏകാന്തനായി നടന്നു തീർത്തുവത്രെ

## സ്മരൺ: കവിതാസംഗ്രഹം
ടഗോറിന്റെ *സ്മരൺ* എന്ന കവിതാസംഗ്രഹം  അടുത്ത വർഷം പുറത്തിറങ്ങി.  മൃണാളിനിദേവിക്ക് പ്രത്യക്ഷമായി സമർപ്പിക്കപ്പെട്ടതല്ലെങ്കിലും  പുസ്തകത്തിന്റെ  പ്രഥമ താളിൽ  *7 അഗ്രഹായൺ 1309*  എന്ന രേഖപ്പെടുത്തിയിട്ടുണ്ട്,. ഇരുപത്തിയേഴു കവിതകളാണ് ഈ സംഗ്രഹത്തിൽ. ഇവക്ക് ശീർഷകങ്ങളില്ല. എന്നാൽ പിന്നീട് ആനുകാലികങ്ങളിൽ പ്രസിദ്ധീകരിച്ചവക്ക് ശീർഷകങ്ങളുണ്ട്. പുസ്തകം ആദ്യം പ്രകാശനം ചെയ്തത്  ഇന്ത്യൻ പബ്ലിഷിംഗ് ഹൗസാണ്.  പിന്നീടുള്ള പതിപ്പുകൾ  പ്രസിദ്ധീകരിച്ച   വിശ്വഭാരതി, മൃണാളിനിദേവിയുടെ ഫോട്ടോയും ചേർത്തു.      

## അവലംബം

വർഗ്ഗം:രബീന്ദ്രനാഥ് ടാഗോർ
വർഗ്ഗം:ടാഗോർ കുടുംബം
വർഗ്ഗം:1874-ൽ ജനിച്ചവർ
വർഗ്ഗം:1902-ൽ മരിച്ചവർ
പ്രദോഷവ്രതം

ഹൈന്ദവരുടെ പ്രധാന ആരാധനാമൂർത്തികളിലൊരാളായ ശിവനെ പ്രീതിപ്പെടുത്താൻ അനുഷ്ഠിയ്ക്കുന്ന ഒരു വ്രതമാണ് **പ്രദോഷവ്രതം**. എല്ലാ മാസങ്ങളിലും രണ്ടുതവണ വീതം പ്രദോഷമുണ്ടാകാറുണ്ട്. സൂര്യാസ്തമയസമയത്ത് ത്രയോദശി തിഥി വരുന്ന ദിവസമാണ് പ്രദോഷവ്രതമായി അനുഷ്ഠിയ്ക്കുന്നത്. പാർവ്വതീദേവിയെ സന്തോഷിപ്പിയ്ക്കാൻ ശിവഭഗവാൻ നടരാജനായി നൃത്തം ചെയ്യുന്നത് ഈ ദിവസമാണെന്നും, ഇതുകാണാൻ സകല ദേവീദേവന്മാരും സന്നിഹിതരായിരിയ്ക്കുമെന്നും വിശ്വസിയ്ക്കപ്പെടുന്നു. 
വർഗ്ഗം:ഹൈന്ദവ വ്രതങ്ങൾ
വർഗ്ഗം:ശൈവമതം
പുഷ്പവനേശ്വരർ ക്ഷേത്രം

തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ശിവഗംഗ ജില്ലയിൽ സ്ഥിതി ചെയ്യുന്ന തിരുപ്പൂവനം ഗ്രാമത്തിൽ ഹിന്ദു ദേവനായ ശിവപ്രതിഷ്ഠയുള്ള ഒരു ക്ഷേത്രമാണ് **പുഷ്പവനേശ്വരർ ക്ഷേത്രം** (പൂവനനന്തർ ക്ഷേത്രം അഥവാ തിരുപ്പൂവനം ക്ഷേത്രം എന്നും അറിയപ്പെടുന്നു) ദ്രാവിഡ വാസ്തുവിദ്യാരീതിയിൽ നിർമ്മിച്ച ഈ ക്ഷേത്രം ഏഴാം നൂറ്റാണ്ടിൽ ചോളസാമ്രാജ്യകാലത്ത് പണികഴിപ്പിച്ചതാണന്നാണ് വിശ്വാസം. പുഷ്പവനേശ്വരർ എന്ന പേരിൽ ശിവനെയും ശിവപത്നി പാർവ്വതീദേവിയെ സൗന്ദര്യനായകി എന്ന പേരിലും ആരാധിക്കുന്നു.

## ഐതിഹ്യം
ഹിന്ദു ഐതിഹ്യം അനുസരിച്ച്, ശിവൻറെ *തിരുവിളയാടൽ* ദൈവിക നാടകങ്ങൾ അവതരിപ്പിച്ച 64 സ്ഥലങ്ങളിൽ ഒന്നാണ് ഇത്. ശിവൻറെ ഏറ്റവും വലിയ ഭക്തയായ *പൊന്നാനിയൽ* എന്നൊരു നർത്തകിയുണ്ടായിരുന്നു. അവരുടെ ജീവിതത്തിലെ ഏക ലക്ഷ്യം സ്വർണ്ണത്തിൽ ഒരു ശിവ വിഗ്രഹം നിർമ്മിക്കുക എന്നതായിരുന്നു. ഈ ആഗ്രഹം സാധിക്കാനുള്ള ധനം അവരുടെ പക്കലുണ്ടായിരുന്നില്ല. അവരുടെ ഭക്തിയിൽ പ്രസാദിച്ച ഭഗവാൻ ശിവൻ സ്വർണ്ണ വിഗ്രഹത്തെ ഉണ്ടാക്കാൻ ഇരുമ്പ്, വെങ്കലം, അലുമിനിയം എന്നിവ രൂപാന്തരപ്പെടുത്താൻ കഴിയുന്ന ഒരു ലോഹ സംസ്‌കരണവിദഗ്‌ദ്ധൻ *രസാവതി* ആയി പ്രത്യക്ഷപ്പെട്ടു. വിഗ്രഹത്തിന്റെ മനോഹാരിതയുടെ മൂർധന്യത്താൽ പൊന്നാനിയൽ വിഗ്രഹത്തിന്റെ കവിളിൽ നുള്ളി. ഇത് വിഗ്രഹത്തിൽ കാണപ്പെടുന്ന അടയാളമായി വിശ്വസിക്കപ്പെടുന്നു. ക്ഷേത്രത്തിലെ ശിവലിംഗം സ്വയംഭൂവായിരുന്നെന്നും വിശ്വസിക്കപ്പെടുന്നു. സൂര്യ, ധർമ്മരാജൻ, നള, ചന്ദ്ര, തിരാസനൻ, ബ്രഹ്മ, വിഷ്ണു എന്നിവരെയും ഇവിടെ ആരാധിക്കുന്നു. പരിജാത വൃക്ഷത്തിന് കീഴിൽ ശിവൻ പ്രത്യക്ഷപ്പെട്ടതിനാൽ പുഷ്പവനേശ്വരർ എന്നറിയപ്പെടാൻ തുടങ്ങി.

## അവലംബം

## പുറം കണ്ണികൾ

വർഗ്ഗം:ശിവക്ഷേത്രങ്ങൾ
വർഗ്ഗം:തേവാരസ്തുതി ചെയ്യപ്പെട്ട ശിവക്ഷേത്രങ്ങൾ
തിരുനെല്ലിക്ക നെല്ലിവനനന്തർ ക്ഷേത്രം

തമിഴ്നാട്ടിലെ തിരുവാരൂർ ജില്ലയിലെ തിരുനെല്ലിക്കയിൽ സ്ഥീതിചെയ്യുന്ന ഒരു ഹിന്ദു ക്ഷേത്രമാണ് **തിരുനെല്ലിക്ക നെല്ലിവനനന്തർ ക്ഷേത്രം** നെല്ലിവനാനന്ദർ എന്നറിയപ്പെടുന്ന മൂലാവർ ശിവനാണ് ക്ഷേത്രത്തിലെ പ്രതിഷ്ഠ. ശിവപത്നി പാർവ്വതി *മംഗളനായകി* എന്നറിയപ്പെടുന്നു. 
## പ്രാധാന്യം
275 പാടൽ പെട്ര സ്ഥലത്തിലെ ക്ഷേത്രങ്ങളിൽ ഒന്നാണ് തിരുനെല്ലിക്ക നെല്ലിവനനന്തർ ക്ഷേത്രം- ശിവ സ്ഥലങ്ങൾ തമിഴ് നായനാർ തിരുജ്ഞാനസംബന്ധറിന്റെ പ്രാരംഭ മദ്ധ്യകാലത്തെ തേവാരം കവിതകളിൽ ഈ ക്ഷേത്രത്തെ മഹത്ത്വപ്പെടുത്തിയിരുന്നു.
## അവലംബം

## പുറം കണ്ണികൾ
* 
* 

വർഗ്ഗം:ശിവക്ഷേത്രങ്ങൾ
വർഗ്ഗം:തേവാരസ്തുതി ചെയ്യപ്പെട്ട ശിവക്ഷേത്രങ്ങൾ
മേരി കോം (ചലച്ചിത്രം)

ഒമങ് കുമാർ സംവിധാനവും സഞ്ജയ് ലീലാ ബൻസാലി നിർമ്മാണവും ചെയ്ത് 2014 ൽ പുറത്തിറങ്ങിയ ഇന്ത്യൻ ബയോഗ്രഫിക്കൽ സ്പോർട്സ് ചലച്ചിത്രമാണ് **മേരി കോം**. ചിത്രത്തിൽ മേരി കോം ആയി പ്രിയങ്ക ചോപ്ര കേന്ദ്രകഥാപാത്രത്തെ അവതരിപ്പിച്ചിരിക്കുന്നു.

## അവലംബം

## ബാഹ്യ ലിങ്കുകൾ

* 
* 

വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ചരിത്ര തത്ത്വശാസ്ത്രം

ചരിത്ര തത്ത്വ ശാസ്ത്രമെന്ന ശാസ്ത്ര ശാഖയുടെ പിതാവായി ഗണിക്കുന്നത് മഹാനായ മുസ്ലിം ചരിത്രകാരനായ ഇബ്നു ഖല്ദൂനെയാണ്. യൂറോപ്യന് ചരിത്കാര്ക്കും ഒരുപാട് വർഷങ്ങള്ക്ക് മുന്നേ ഖല്ദുന് ചരിത്ര പഠനത്തിന് തുടക്കം കുറിച്ചു
ശ്രീ രുദ്രം

കൃഷ്ണയജുർവേദം തൈത്രിയ സംഹിതയിൽ (ടി എസ് 4.5, 4.7) നിന്ന് എടുത്ത രുദ്ര (ശിവന്റെ ഒരു ശീർഷകം) സ്തോത്രം ആണ് **ശ്രീ രുദ്രം** (സംസ്കൃതം: श्रीरुद्रम्, തർജ്ജമ, śrī-rudram). യജുർവേദത്തിലെ വിശിഷ്ടമന്ത്രങ്ങളാണ്‌ ശ്രീരുദ്രം. നമകവും ചമകവും ശ്രീരുദ്രത്തിന്റെ  തിരുവെഴുത്തുപാരമ്പര്യത്തിലെ രണ്ടു ഭാഗങ്ങളാണ്‌..ശ്രീ രുദ്രപ്രശ്ന, Śatarudrīya, രുദ്രദ്ധ്യായ എന്നും ശ്രീ രുദ്രം അറിയപ്പെടുന്നു. **രുദ്ര മഹാ മന്ത്രം "ഓം നമോ ഭഗവത് രുദ്രായ്"** ശിവൻറെ ഏറ്റവും പ്രശസ്തവും, ശക്തമായതുമായ പേരുകളിൽ ഒന്നാണ് രുദ്ര. വേദങ്ങളിൽ ശിവനെ അഭിസംബോധന ചെയ്യുന്ന ഒരു പ്രശസ്തമായ വാക്ക് **രുദ്രം** എന്നാണ്.

## ഇതും കാണുക
*''കർപ്പൂരഗൗരം കരുണാവതാരം''

## വരികൾ
*https://www.vignanam.org/veda/sri-rudram-namakam-malayalam.html- മലയാളം ലിപിയിൽ
*http://www.suyajna.org/files/rudram.pdf- ആംഗലത്തിൽ ആശയം അടക്കം
## കുറിപ്പുകൾ


## അവലംബം
*
*
*

## പുറം കണ്ണികൾ

* Meanings and Commentaries on some of the anuvakas.
*Sri Rudram Namakam chamakam chanting Live Video from Sri Ramana Ashram

വർഗ്ഗം:മന്ത്രങ്ങൾ
വർഗ്ഗം:ശൈവം
ഇംഗ്ലീഷ് വിംഗ്ലീഷ്

{{Infobox film
| name           = English Vinglish
| image          = English Vinglish poster.jpg
| alt            = 
| caption        = Theatrical release poster in Hindi
| director       = Gauri Shinde
| producer       = 
| screenplay     = Gauri Shinde
| story          = Gauri Shinde
| starring       = 
| music          = Amit Trivedi
| cinematography = Laxman Utekar
| editing        = Hemanti Sarkar
| studio         = Hope Productions
| distributor    = Eros International
| released       = 
| runtime        = 134 minutes
| country        = India
| language       = Hindi
| budget         = 
| gross          =  (seebelow)
}}
ഗൗരി ഷിൻഡെ സംവിധാനം ചെയ്ത ഒരു ഇന്ത്യൻ ഹാസ്യ ചലച്ചിത്രമാണ് **ഇംഗ്ലീഷ് വിംഗ്ലീഷ്**. മധുരപലഹാരങ്ങൾ ഉണ്ടാക്കി വിൽക്കുന്ന ഒരു ചെറിയ സംരംഭകയായ ശശി എന്നു പേരുള്ള ഒരു സ്ത്രീയെ ചുറ്റിപ്പറ്റിയാണ് കഥ. ചിത്രത്തിൽ ശശി എന്ന കേന്ദ്രകഥാപാത്രത്തെ ശ്രീദേവി അവതരിപ്പിച്ചിരിക്കുന്നു. ഇംഗ്ലീഷിലെ പരിമിത ജ്ഞാനത്തെതുടർന്ന് തന്നോടുള്ള ഭർത്താവിന്റെയും മകളുടെയും പരിഹാസമനോഭാവം മാറ്റിയെടുക്കുന്നതിനും സ്വയം ആദരവ് നേടുന്നതിനും വേണ്ടി ഇംഗ്ലീഷിൽ സംസാരിക്കാൻ പരിശീലനം നേടുന്ന കോഴ്സിൽ ശശി ചേരുകയും തുടർന്നുണ്ടാകുന്ന സംഭവവികാസങ്ങളും ചിത്രത്തിൽ നർമ്മരൂപേണ അവതരിപ്പിച്ചിരിക്കുന്നു.

ശ്രീദേവി അവതരിപ്പിച്ച കഥാപാത്രം ഷിൻഡെയുടെ അമ്മയുടെ പ്രചോദനമായിരുന്നു.

## അവലംബം

വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ബ്ലഡ് ഫാൾസ്

അന്റാർട്ടിക്കയിലെ വിക്ടോറിയ ലാന്റിൽ, ടെയ്‌ലർ താഴ്വരയിലെ മക്മുർഡോ ഡ്രൈ താഴ്വരകളിൽ മഞ്ഞുമൂടിയ ഹിമപാളികളുടെ വിടവിൽക്കൂടി ബോണി തടാകത്തിൻറെ ഉപരിതലത്തിലേയ്ക്ക് ഒഴുകിയെത്തുന്ന അയൺ ഓക്സൈഡ് കലർന്ന ഉപ്പുവെള്ളത്തിൻറെ ചോരയുടെ നിറത്തിലുള്ള പ്രവാഹം ആണ് **ബ്ലഡ് ഫാൾസ്**(Blood Falls). മഞ്ഞുമലയ്ക്കടിയിൽ ഏകദേശം 400 മീറ്റർ (1,300 അടി) ആഴത്തിൽ നിന്ന് ഈ പ്രവാഹം. പുറത്തുവരുന്ന സ്ഥലത്തിന് കിലോമീറ്ററുകൾ അകലെ എത്രത്തോളം വലിപ്പമുണ്ടെന്ന് അറിവില്ലാത്തൊരു ഗുഹയാണ് ഉത്ഭവസ്ഥാനം ആയി കരുതുന്നത്. 

ഓസ്ട്രേലിയക്കാരനായ ഗ്രിഫിത് ടെയ്‌ലർ എന്ന പര്യവേക്ഷകനാണ് 1911-ൽ ആദ്യമായി ഈ ചുവന്ന അവശേഷിപ്പ് കണ്ടത്. ഈ ഹിമതാഴ്‌വര അറിയപ്പെടുന്നതും അദ്ദേഹത്തിന്റെ പേരിലാണ്. ചുവന്ന ആൽഗകളാവും ഈ നിറം മാറ്റത്തിനു കാരണമെന്നാണ് അന്ന് കരുതിയിരുന്നത്. എന്നാൽ തുരുമ്പാണ് ഈ ചുവന്ന നിറത്തിനുകാരണമെന്നത് പിന്നീടുള്ള അന്വേഷണങ്ങൾ വെളിച്ചത്തുകൊണ്ടുവന്നു. ധാരാളം ഇരുമ്പ് അടങ്ങിയ ഉള്ളിൽ അകപ്പെട്ടുപോയ ജലത്തിലെ ലവണസാന്ദ്രത വളരെ കൂടുതലാണ്. ഗുഹയ്ക്കുള്ളിലെ പാറയിൽനിന്നു സൂക്ഷ്മ ജീവികൾ വേർതിരിച്ചെടുത്തതാവാം ഇരുമ്പിന്റെ അംശം എന്നുകരുതുന്നു. മനുഷ്യർ ഭക്ഷണം ഓക്സിജൻ ഉപയോഗിച്ച് വിഘടിപ്പിച്ച് ഊർജ്ജം ഉണ്ടാക്കുന്നതുപോലെ, ഓക്സിജനുപകരം ജലത്തിലടങ്ങിയിരിക്കുന്ന സൾഫർ ഉപയോഗിച്ചാണ് ഈ സൂക്ഷ്മജീവികൾ വിഘടിപ്പിക്കുന്നതെന്ന് കണ്ടെത്തുകയുണ്ടായി. 

പുറത്തേക്ക് ഒഴുകിവരുന്ന ഇരുമ്പ് അടങ്ങിയ ജലം അന്തരീക്ഷത്തിലെ ഓക്സിജനുമായി പ്രവർത്തിക്കുമ്പോൾ ഉണ്ടാവുന്ന തുരുമ്പാണ് ഈ പ്രവാഹത്തിന് രക്തത്തിന്റെ നിറം നൽകുന്നത്. എപ്പോഴാണ് ചോരയുടെ നിറത്തിലുള്ള പ്രവാഹം ഉണ്ടാവുക എന്ന് അറിയാത്തതിനാൽ ഗവേഷകർക്ക് വർഷങ്ങൾ തന്നെ കൊടുംതണുപ്പിൽ അത് വരുന്നതും കാത്തിരിക്കേണ്ടിവന്നു. ഒടുവിൽ അവർക്ക് അതു ലഭിക്കുകയും ചെയ്തു. പിന്നീട് കുറെക്കാലത്തിനുശേഷം മഞ്ഞുപാളികൾക്കിടയിൽക്കൂടി ഇറങ്ങിപ്പോകുന്ന ഒരു യന്ത്രം ഉണ്ടാക്കുകയും ഈ ഗുഹയിൽ നിന്നു സാംപിളുകൾ ശേഖരിക്കുകയും ചെയ്തു. ഇതിൽ നിന്നു കണ്ടെത്തിയ ബാക്ടീരിയകൾ തണുത്ത ഉപ്പുവെള്ളത്തിൽ ജീവിക്കാൻ ശേഷിയുള്ളവയായിരുന്നുവെന്ന് കണ്ടെത്തി.  തണുത്തുറഞ്ഞ മഞ്ഞുപാളികൾക്കടിയിൽ പ്രകാശം കടന്നുചെല്ലാത്തിടത്ത്, വായുവില്ലാത്തിടത്ത്, സാന്ദ്രതകൂടിയ ഉപ്പുവെള്ളമുള്ളിടത്ത്, പ്രകാശസംശ്ലേഷണം സാധ്യമല്ലാത്തിടത്ത് ജീവന്റെ സ്ഫുരണം കണ്ടെത്തിയതാണ് ശാസത്രലോകത്തെ അത്ഭുതപ്പെടുത്തിയത്.
## ഇതും കാണുക
* Extremophiles (organisms resistant to extreme conditions)
** Psychrophile (bacteria resistant to cold)
* Cryoconcentration of hypersaline brines
** Eutectic system
** Freezing-point depression
* Life on Mars

## അവലംബം

## കൂടുതൽ വായനയ്ക്ക്
* 
* 
* 
* 
* 
* 

## പുറം കണ്ണികൾ

* Blood Falls, Antarctica's Dry Valleys by NASA Earth Observatory
*  by Atlas Obscura

വർഗ്ഗം:താഴ്‌വരകൾ
വർഗ്ഗം:അന്റാർട്ടിക്കയുടെ ഭൂമിശാസ്ത്രം
റോസ് ഹിപ്

റോസാ ചെടിയുടെ കപട ഫലം ആണ് **റോസ് ഹാ, റോസ് ഹെപ്** എന്നീ പേരുകളിലറിയപ്പെടുന്ന **റോസ് ഹിപ്** ഇതിന് സാധാരണ ഓറഞ്ച് ചുവപ്പ് നിറമാണെങ്കിലും ചില സ്പീഷീസുകളിൽ ഇരുണ്ട പർപ്പിൾ നിറത്തിൽ കറുപ്പ് വരെ കാണാൻ കഴിയുന്നു. വസന്തകാലത്ത് അല്ലെങ്കിൽ വേനൽക്കാലത്തിൻറെ ആദ്യകാലങ്ങളിൽ പൂക്കളുടെ പരാഗണത്തെത്തുടർന്ന്, റോസ് ഹിപ് രൂപപ്പെടുന്നു.
## ഇതും കാണുക

**[[റോസ റൂബിജിനോസ]]*

## അവലംബം

## പുറം കണ്ണികൾ
* 

വർഗ്ഗം:റോസുകൾ
റോസ റുഗോസ

കിഴക്കൻ ഏഷ്യയിൽ നിന്നുള്ള ഒരു റോസ് സ്പീഷീസാണ് **റോസ റുഗോസ.** **(റുഗോസ റോസ്, ബീച്ച് റോസ്, ജാപ്പനീസ് റോസ്, അല്ലെങ്കിൽ രാമനാസ് റോസ്)** കിഴക്കൻ ഏഷ്യ, വടക്കു കിഴക്കൻ ചൈന, ജപ്പാൻ, കൊറിയ, തെക്ക് കിഴക്കൻ സൈബീരിയ എന്നിവിടങ്ങളിലെ കടൽക്കരയിലെ മണൽക്കുന്നുകളിൽ വളരുന്നു. "ജാപ്പനീസ് റോസ്" എന്നും അറിയപ്പെടുന്ന റോസ മൾട്ടിപ്ലോറയുമായി ഇത് ആശയക്കുഴപ്പമുണ്ടാകാറുണ്ട്. ലാറ്റിൻ വാക്കായ "റുഗോസ" എന്നാൽ "wrinkled" എന്നാണ്. ഇത് ചുളിവുകളുള്ള ഇലകളെ സൂചിപ്പിക്കുന്നു.
## ചിത്രശാല

## അവലംബം

## പുറം കണ്ണികൾ
* hort.net profile ''Rosa rugosa''

* 
* 

വർഗ്ഗം:റോസേസീ
വർഗ്ഗം:ചൈനയിലെ സസ്യജാലം
വർഗ്ഗം:ഏഷ്യയിലെ സസ്യജാലം
വർഗ്ഗം:ജപ്പാനിലെ സസ്യജാലം
വർഗ്ഗം:ഉദ്യാന സസ്യങ്ങൾ
വർഗ്ഗം:അമേരിക്കൻ ഐക്യനാടുകളിലെ അധിനിവേശസസ്യങ്ങൾ